
Nadnaravna usmjerenost našega rada. 


Kada slušamo riječ: »Bez mene ne možete ništa 
učinitil« — naše se glave prigibaju k zemlji i naša 
usta ispovijedaju pred čitavim svijetom: 

Vjerujemo čvrsto i nepokolebivo, da je to istina! 
Vjerujemo zato, jer je to rekao onaj Isus Krist, ko- 
jega su gledali i pratili apostoli, kada je prolazio 
svetom zemljom Palestinom čineći samo dobro. Vje- 
rujemo to i ispovijedamo, jer je to svjedočanstvo 
onoga svetoga i neprevarljivoga Isusa Krista, koji je 
i najvećim zlobnicima, sklonima na svaku zlu misao 
o bližnjemu i na svaku klevetu, mogao reći: »Tko će 
me od vas prekoriti radi grijeha?« Svjedočanstvo je 
to onoga istoga Isusa Krista, koji kao utjelovljena 
Ljubav, sa svojim čovječanstvom i božanstvom, bo- 
ravi među nama pod prilikama presvete Euharistije. 
Tomu Isusu Kristu gore naše duše i zvone naša zvona, 
tomu se Isusu Kristu klanjaju naši osjećaji, naša 
htijenja i naše misli, tomu Isusu Kristu kliče naša 
domovina priznajući, da je svaka njegova riječ isti- 
nita, te da će nebo i zemlja proći, a riječi njegove ne 
će proći. Boli nas, da se protiv toga presvetoga, pra- 
vednoga, istinitoga i preblagoga Isusa Krista, protiv 
toga Boga i Čovjeka, od koga nam dolazi sve dobro, 
dižu mnogi ljudi, koji niječu njegove riječi, koji nje- 
$ovu nauku nazivaju čak poniženjem za ljudski rod. 
Ti se protivnici Krista silno uzrujavaju naročito onda, 





kada slušaju svjedočanstvo: »Bez mene ne možete 
ništa učiniti«! - 

Kako ne bismo mogli ništa učiniti?! dovikuju nam 
neprijatelji Krista i kršćanstva glasom, koji bi imao 
zaglušiti učenje čitave Crkve, koji bi imao zaglušiti 
vjeroispovijest svih onih, koji pripadaju općinstvu 
svetih. Kako ne bismo mogli ništa načiniti bez Krista?! 


viču do promuklosti milijuni bezbožnika na ruskim 


ravnicama, na mehičkim visoravnima, u američkim, 
azijskim i evropskim gradovima, pa i u mnogim se- 
lima. I pokazuju nam ti ljudi veličanstvenu zemalj- 
sku kulturu i civilizaicju pa nas prekoravaju: Kako 
možete tvrditi, da čovječanstvo ne može ništa bez 
Krista? Zar ne vidite, kako smioni putnici osvajaju 
polove zemlje bez molitve? Zar ne vidite, kako po- 
duzetni letači prelijeću oceane bez zazivanja imena 
Isusova? Zar ne vidite, kako učenjaci kemijskom ana- 
lizom prodiru u sastav zemlje i čitavog svemira, a 
da se kod toga ne sjećaju Boga? Zar ne vidite, kako 
se Kristovo ime briše iz velikog. dijela: zemaljske 
kugle, a ljudi na tom dijelu zemlje ne samo đa nijesu 
trgnuli natrag, nego su pošli daleko naprijed? 

Ne ćemo se mnogo prepirati, Ne ćemo dokazivati, 
da je krupna neistina, kada tkogod tvrdi, da se sva 
moderna kultura i civilizacija razvija bez Isusa, Ne 
ćemo se mnogo pozivati ni na tu činjenicu, koja je za 
.nas sama po sebi razumljiva, da su narodi evropske 
kulture i civilizacije zato tako napredni, jer žive od 
duhovnoga kapitala, od nagomilanih vrijednosti, koje 
je proizvelo kršćansko društvo. Ne ćemo izvoditi ni 
svih konsekvencija iz onih riječi, koje je Isus rekao 
Pilatu, a koje i danas vrijede za Callese, Staljine 1 
druge obožavatelje sile: »Ne bi imao nikakve vlasti 
protiv mene, da ti nije dana odozgo«. Recimo, da 
bezbožnici mogu osvojiti gotovo čitavu zemlju i poći 

$orostasnim koracima naprijed u podizanju zemalj- 
skih novih svjetskih čudovišta. Ostavimo za čas pro- 
tivnike Krista u tapnji, da su njihove snage ne- 
iscrpive i nezmjerne, Mi možemo sebi predočiti Anti- 
krista, koji u zemaljskoj vanjskoj kulturi i civiliza- 
ciji tuče rekorde svih dosadašnjih učenjaka, umjet- 
nika, izumitelja, zakonodavaca i organizatora, Doći 
će zacijelo vrijeme, kada će se pojaviti na zemlji ona 
zvijer o kojoj piše knjiga Otkrivenja: »I dano joj je 
da ratuje sa svetima i da ih pobijedi. I dana joj je 
vlast nad svakim plemenom i pukom i jezikom i na- 
rodom. I poklonit će joj se svi stanovnici zemlje, ko- 
jima ime nije zapisano u Knjizi života Jaganjca, koji 


“je žrtvovan od postanka svijeta,« Znamo i vjerujemo, 


da će doći i takva vremena, ali i tada će kršćani 
govoriti: : : 

Krist je vječna istina, Isus Krist ne može pre- 
variti niti prevaren biti, zato je neoboriva u sve vi- 
jeke vijekova i ona božanska riječ: »Bez mene ne 
možete ništa učiniti!« 

Mi često gledamo sav naš život, sav naš mate- 
rijalni, intelektualni i moralni napredak iz perspek- 
tive (vidika) jednoga mrava. Kao mravi trčkaramo 
okolo velikih zgrada, kao mravi mjerimo sve veli- 
čine pokraj sebe, kao mravi stojimo pod dojmom 
svega onoga, što je veće od nas. No kada se odmak- 
nemo malo u svemir, kada mišlju prođemo sunce i 
njegove planete, kada se prošetamo do Kosaca i Vla- 
šića i mliječne maglice, pa kada odanle gledamo svoju 
kulturu i civilizaciju, moramo uzdahnuti: 

Maleni smo, sitničavi smo, kratkovjeki smo, Naši 
neboderi, naše željeznice, naše veliki gradovi sa svim 
svojim kulturnim tekovinama nisu ni sitna krtovina 


. prema golemim sunčanim sistemima, Naša umjetnička 


djela nisu ni nespretna dječja igračka prema nasta- 

janju novih svjetova, koji se razvijaju iz svemirskih 
maglica. Vrijeme našega boravka na zemlji nije ni 
život jednodnevne mušice prema neobuhvatnim raz- 
macima velikih svemirskih daljina i razdoblja. 


Pa kada se uz to zamislimo u neizmjernu inteli- 
genciju, koja ravna svim tim svemirskim razvojem, 
kada slabim svojim umom pokušamo da procijenimo 
sebe prema vječnosti, neizmjernom i neobuhvatnom 
Bogu, tada nam duša od strahopočitanja klone, srce 
nam se skruši osjećajući svoje ništavilo i mi bez ikakva 
pretjeravanja, s potpunom. matematičkom sigurnošću 
moramo reći: Naša olina u odnosu prema Bogu jest 
jedan prema neizmjernoj veličini, a to znači, da je 
svaki od nas u toj procjeni prava ništica! 


Ništice, ništava olino, koja se drugim imenom zo- 
veš čovjek, šta se onda isprsuješ, šta se buniš, kad 
čuješ Kristovu riječ: »Bez mene ne možete ništa na- 
činiti!?« Ništice, ništava olino, koju najegzaktnija 
nauka poučava, da si prema Bogu nitko i ništa, razu- 
miješ li sada riječi starozavjetnoga mudraca, koji je 
promatrajući svijet uskliknuo: »Taština nad taština- 
ma, i sve je taština. .« 


Razumijemo one pesimiste novoga vijeka, od 
Schopenhauera do Spenglera, koji su nijekali svaku 
vrijednost životu ili su proricali neminovnu propast 
evropske kulture i civilizacije. Razumijemo ih, ali 
ipak ne odobravamo njihovih nauka, Kada moderni- 
stički pesimista Kranjčević govori o životu kao o 
»besmrtnoj tragediji« to nije isto, kao kad Isidor 
Poljak pjeva: »Ja sam na čelu zemlji i suncu veliko 
ništa napisao.« U Božjim riječima nalazimo svoju 
ocjenu i zacrtane granice svoje snage, zato se kla- 
njamo Isusovim riječima: »Bez mene ne možete ništa 
učiniti.« Ali izvodimo i dalje konsekvencije iz ove 

iste misli pa ponavljamo s velikim apostolom naroda: 
»Sve možemo u Onom, koji nas jača!« 

Sva je tragedija onih ljudi, koji lutaju daleko od 
Crkve, što su zaboravili pravo plemstvo čovjeka. 
Nije to plemstvo ni u osjetilima, koja svjedoče čo- 
vjeku o vanjskom svijetu, nije ni stvaralačkoj mašti, 
koja od starih slika stvara novi divni svijet, nije ni 
u samom razumu kao razumu. Čitajmo svoj pravi ple- 
mićki list, pa ćemo vidjeti, u čem stoji naša najveća 


odlika i čast, Taj plemički list glasi: 


Ja, Bog, svemogući gospodar i stvoritelj neba i 
zemlje, svega živoga i neživoga, vječna Istina, Do- 
brota i Ljepota, proglašujem čovjeka, stvorena na 
svoju sliku i priliku, pripadnikom  svrhunaravnoga 
poretka milosti, baštinikom vječnosti i osobom, koja 
je pozvana, da se ujedini sa mnom za sve vijeke vje- 
kova u nepomućenoj sreći i u neprekidnoj mojoj 
proslavi, 

To plemstvo nije nikakav privilegij, jer do njega 


. može doći svaki čovjek. To plemstvo ne gubi se ni- 


kada, nego samo grijehom. 

Bez Boga, bez Krista ne možemo ništa. Šta bi ko- 
ristilo čovjeku, kad bi si kroz četrdeset, pedeset pa i 
sto godina utvarao, da jest nešto, a poslije bi ga ne- 
stalo? Bio bi doista prava ništica, Šta bi koristilo 
čovjeku, kako kaže evanđelje —i to, da zadobije čitav 
svijet, a dušu svoju izgubi? g 

“Pred svojim Bogom, pred Euharistijskim Ktstom, 
mi u sve dane života ispovijedamo svoju vjeru u snagu 
milosti, u snagu vrhunaravnih gledišta i ciljeva, Ne- 
moćni su pojedinci, nemoćni su i ništavi čitavi na- 


rodi, nemoćan je i ništav čitav ljudski rod bez Krista. 


Bez Krista nam je zatvorena vječnost, Bez Krista 
ne možemo postići ni potpuno zemaljsko blagostanje. 
Povijest je učiteljica života. A iz te povijesti uzet , 

ćemo kao primjer samo jedan događaj. U isto doba, 
kada je Isus Krist živio kao dječak u Nazaretu, mučio 
se rimski car August, da popravi svoje golemo car- 
stvo. Izdavao je zakone o sprečavanju preljuba, o 
obvezatnoj ženidbi i o otežavanju rastave braka, Iz- 
gonio je nećudoredne književnike, kaznio je progon- 
stvom i svoju raspuštenu kćer Juliju. Imao je svu 
“vlast i kao Princeps i kao Pontifex maximus. Ali nije 
mogao uspjeti. Rimljani su srljali sve više u propast. 
I bili bi propali, onako isto kao moćni Asirci i Ba- 
bilonci. Ali nijesu ipak doživjeli asirske i babilonske 
sudbine. Došlo je kršćanstvo, koje je povelo ljude 
u borbu za svrhunaravne ciljeve, došli su ljudi Euha- 
ristije i kršćanske ljubavi, koji su uz Božju pomoć pro- 
veli najveći preporod, što ga svijet pamti. Proveli su 


taj preporod prema Božjim riječima: »Tražite ono što 


je ođozgo, i sve će vam se ostalo dodati.« 

Svi stoje zadivljeni kulturnom snagom kršćanstva. 
No mi ne reklamiramo samo priznanje prirodne kul- 
turne snage, Mi upiremo prstom na nadnaravnu 
usmjerenost našega rada, kojim Crkva postizava svo- 
ie uspjehe. Sistem procjenjivanja zasluga, što ih ljudi 
priznaju kršćanstvu, često je — da tako reknem — 
feocentričan, No kao što se geocentričkim ma i naj- 
oštroumnijim sistemom nije mogao protumačiti sve- 
mir, tako se mi ljudi i u tumačenju kršćanske kulture 
moramo uteći heliocentričkom sistemu, koji je usre- 
dotočen oko Boga, njegove milosti, izbjegavanja gri- 
jeha i osvajanja svetosti, ' 

Mi ističemo taj nadnaravni heliocentrički sistem 
i tražimo ujedno sreću, preporod i blagostanje poje- 
dinaca, obitelji, staleža, naroda, država i čitavođa 
čovječanstva. ' 

(Govor na Euharistijskom Kongresu u Ljubliani). 
Petar Grgec. 

Utjecaj Duha Svetoga 


Svaki vjernik posjeduje u svojoj duši darove Du- 
ha Svetoga. Ti se darovi bitno razlikuju od ulivenih 
bogoslovskih i moralnih kreposti. A vjernik ih prima 
zato, da se što bolje pripravi na vodstvo Duha Sve- 


toga. Duh Sveti naime vodi dušu svojim tajnim puto- 


vima, utječe na nju, svojim nadahnućima i pokreće 
je u vječnim djelima. 
Sada nastaje pitanje, kako nas Duh Sveti dira, 
vodi i upravlja s nama? Ili: u čemu baš sastoje one 
najplemenitije, upravo božanske kreposti ili savr« 


— šenstva, koja se zovu »darovi Duha Svetoga«? 


Zamislimo — kao što uistinu i jest — Duha Sve- 
toga, koji stoji u našem srcu, u našoj duši, u najskro- 
vitijoj intimnosti našega bića. Tu stoji kao u svom 
omiljenom svetištu. Ali sjetimo se, da tu stoji jedino 
iz ljubavi prema duši. Ne zaboravimo, da je Duh 
Sveti lično i bitno ljubav među presvetim božanskim 
osobama, Sve nam to jasno govori, da taj božanski 
Duh ne može ostati besposlen u nama. Jer nerazdru- 
živo svojstvo ljubavi jest širiti svoju dobrotu, svoj 
blagotvorni utjecaj nadasve, kad se ta ljubav iz lju- 
bavi prema nekoj osobi, toi osobi približuje, To je 
baš naš slučaj, ' 

Sjetimo se još, da su sva djela, koja Bog čini, sa- 
vršena, i da se baš Duhu Svetomu pripisuje učestvo- 
vanje Božjeg djela. Tako vidimo, da se u istom ži- 


o ovotu presvetog Trojstva izlaženjem Duha Svetoga 


završava niz ishođenja Božanskih osoba. Djelo otkup- 
ljenja i prosvećenja opet Duh Sveti dovršava, Jer 
se je baš dolaskom Duha Utješitelja završio niz otaj- 
stava i stvarno započelo kraljevstvo Kristovo na 
zemlji to jest katolička i sveopća crkva. Pa zato i u 


263 


svakoj duši, u kojoj stanuje, ovaj božanski Duh treba 
da razvija svoje djelovanje na svaki mogući način, 


I uistinu. Ovaj Duh božanskog djelovanja najprije 
potiče dušu da radi, da djeluje u svom duhovnom i 
kršćanskom životu slijedeći svoj ljudski način 
djelovanja, Ljudski način djelovanja je, da čovjek 
sam misli, razmišlja, i, držeći se načela razuma i 
vjere, zaključuje što treba da radi te konačno sam 
svojim razumom i voljom pokreće sama sebe, svoje 
moći, da rade, da davaju plod kršćanskog života. 
Duh Sveti je ovdje potpuno sakriven iza naših pri- 
rodnih moći narešenih nadnaravnim krepostima vje- 
re, ufanja, ljubavi, razboritosti, uzdržljivosti i osta- 
lima, U našem razumu zasađeno je svijetlo vjere, a 
u volji želja i ljubav za božanskim dobrom, iz tog 
izvora pod utjecajem obične milosti Duha treba da 
se sam čovjek svojim ličnim naporom i trudom nauči, 
kako da što bolje razmatra i donekle barem nešto 
bolje shvati otajstva naše svete vjere i da se sam od- 
lučuje, kako da se vlada i bori u svom životu, Ali 
uzevši u obzir slabost naše naravi, taj bi napor ostao 
odviše suh i težak, a borba praktički ma ljudsku go- 
voreći, neizdrživa, jer čovjek ne može da dugo ustra- 
je u suhoj borbi i napornom djelovanju. Zato se Duh 
Sveti ne zaustavlja svojom pomoću i djelatnošću na 
ovom skrivenom i ljudskom načinu djelovanja duše. 
On ide i dalje. I sada se očituje u svom vlastitom 
djelovanju u duši, Sada On podiže dušu, da ona dje- 
luje ne više na sebi prirođeni način, već na nadljud- 
ski način, na način sličan Božjem djelovanju, Sada 
Duh Sveti ne daje samo neka općenita načela, pra- 
vila vjere, pustivši da duša svojim ličnim radom i na- 
porom sve udešava; nego da sada sam Duh Sveti već 
pripravno pruža duši što i kako da radi. Sada joj on 

po unutrašnjem rasvjetljenju govori: ovo i ovako je 
dobro, ovo odgovara načelima vjere, ovo je meni 
drago da učiniš n, pr. da se u ovoj prigodi ponizim 
popuštanjem, da strpljivo pa čak i rado primim ovaj 
križ bolesti, progonstva, suhoće, da učinim ono djelo 
bratske ljubavi, da izvršim ovo ili ono djelo pobož- 
nosti n. pr. jedan pohod Svetootajstvenom Isusu, pri- 
manje kojeg sakramenta ili češće il; još mnogo po- 
božnije nego do sada, A u isto vrijeme, dok ovako. 
jasnim i određenim svjetlom rasvjetljuje razum, dotle 
istodobno ovaj Duh istine i ljubavi dira i slobodnu 
čovječju volju davajući joj sklonost prema tomu činu 
i obilnu jakost, da to izvrši usprkos svih poteškoća, 
na koje bi mogla naići, 


Darovi, dakle, Duha Svetoga i njegova sveta na- 
dahnuća podižu dušu da postane tako blizu Bogu, da 
usljed toga radi kao nekom »prirođenošću« (»ex con- 
naturalitate quadam« veli sv, Toma) djela svetosti. 
»Tako« — veli sv. Grgur papa — »vjera nam daje 
mogućnost, da možemo na ljudski način neka- 
ko. spoznati božanske objavljene istine, a to znači 
upoznati ih u ogledalu stvorova kao u nekim zago- 
netkama slika i prispodoba. A po daru razuma Sveti 
Duh. tako rasvjetljuje našu pamet, da čovjek već i u 
ovom životu predosjeti neki početak onoga budućeg 
jasnog nebeskog gledanja Boga u raju« (»praelibatio- 
nem futurae mamifestationis«; citiran od sv. Tome: 
3. Seut, d. 34 q. la 1.), »Vjera« — govori Anđeoski 
— »daje nam da možemo čvrsto pristati uz objavljenu 
istinu; ali dar razuma daje nam i neko razumijevanje 
objavljenih istina«. 

Odatle slijedi, da se nerijetko nađe duboko ra- 
zumijevanje otajstava i istina svete vjere kod osoba, 
koje su inače bez ikakve izobrazbe, ali su vjerne svo- 

jim vjerskim i staleškim dužnostima, podane molitvi. 


i poslušne unutrašnjim nadahnućima Svetoga Duha. 
Životi ne samo svetaca već i priprostih vjernih duša 
obiluju primjerima, 

U životu sv. Katarine Sijenske nalazimo oso- 
bita nadahnuća Svetoga Duha i to za sasvim izvan- 
redna djel.a. Ona je pod utjecajem tih nadahnuća po- 
duzela djela, koja joj inače ne bi bio dopustio ni nje- 
zin spol, ni stalež, ni dob (mlađa od 30 $.), ni pri- 
rodna sposobnost ni izobrazba. Njezino sudjelova- 
nje u najvažnijim poslovima Crkve, njezina saradnja 
za povratak pape iz Avinjona u Rim; njezina prije- 


teća pisma onim kardinalima, koji su — napustivši 
Urbana VI. — bili svojim novim biranjem pape za- 


počeli zapadni raskol. Njezino posredovanje između 
Firentinske republike i pape za izmirenje, njezino 
čudnovato propovijedanje, čudan život i uzvišeno pi- 
sanje o duhovnim stvarima: nije li sve to iznad obi- 
čnih pravila ljudske i kršćanske razboritosti, ali zato 
po pravilima i pod utjecajem Onoga Duha istine i lju- 
bavi, koji odabire ono što je u očima svijeta ludo i 
slabo, eda postidi ono što je u očima svijeta pametno 
i jako, i koji odabire ono što ne opstoji, da uništi 
. ono što opstoji«? 


Čitamo, da je sv. Doroteja — osuđena na smrt — 
često govorila o raju Zaručnika svoje duše. To ču 
neki sudac Teofil, koji joj, ismjehivajući je, reče: 
»Ded, Kristova zaručnice, pošalji mi iz raja svoga za- 
ručnika jabuka ili nuža.« A ona odmah na to odgovo- 
ri: »Pa zaista hoću.« Poslije njezine mučeničke smrti 
neki prekrasni mladić (anđeo) donese u lijepoj ko- 
šarici Teofilu obećane jabuke i ruže i reče: »Evo 
ti — kako si tražio — šalje sveta djevica Doroteja 
iz raja svoga Zaručnika.« Teofil, jer je bilo zimsko 

doba i sve snijećom pokrito, začudi se veoma, upo- 
zna u tom prst Božji i usklikne: »Krist je zaista pra- 
vi Bog.« Obrati se i pretrpi i on užasno mučeništvo, 
(Brevir veljače). Odakle ovoj mučenici i djevici ona 
iznenadna sigurnost u onako brzom i odrešitom od- 
govoru? Zaista nemože ni otkuda da bude osim od 
unutarnjeg brzog prosvjetitelja Božjega Duha. 


iOstavimo ova izvanredna i čudovata nadahnuća, 
da ne bismo mislili, da je u tom samo ili glavno dje- 
lovanje darova Svetoga Duha. Imamo jedan sasvim 
moderni savremeni i u svojoj jedinstvenosti 
divan primjer, kako Duh Sveti daje živo razu- 
mijevanje i neki »osjećaj« (gustus) nadnaravnih i bo- 
žanskih istina te kako vodi priproste duše putem 
pravoga kreposnog života, Taj primjer imamo u 
nazad malo preminulom siromašnom, neukom i dugo 
ispaćenom šoferu teretnog autobusa Arturu 
Lecićre (Lekler). »La vie spirituelle« juin 1935. 
Rođen je 20. siječnja 1902. u selu Lesquielles-Saint- 
Germain (Lekjesenžermen) u Francuskoj, a blago us- 
nuo u Gospodu u istom selu dne 21, rujna 1928. U nje- 
govu »Dnevniku«, koji je napisao eda dadne oduška 
svojim mislima i osjećajima, nalazimo uzvišenih, ali 
priprosto izraženih misli, koje su očito plod duše 
Duhom Svetim prosvjetljene i vođene. U njima se 
odrazuje nadasve živo razumijevanje otajstva Otkup- 
ljenja i nadnaravne vrijednosti patnja, kojima se naj- 
intimnije združujemo s Kristom Otkupiteljem, izra- 
zujući u nama Kristovu muku i Kristove osjećaje, a 
nadasve Njegovu ljubav spram Oca i spram duša, Da 
vidimo samo nekoje od tih misli. 
Siromašni i bolesni šofer Artur živo je shvaćao 
nadnaravnu cijenu i vrijednost duša, za koje treba 
isplatiti tajanstveno spajajući pravednost i ljubav, 

svaku milost, koju mi želimo od Boga isprositi. U tom 
smislu napisao je: »Moj Bože.., ja ti poklanjam sa 
svim mojim molitvama moje patnje i sve ono, što ti 
se može u meni svidjeti. A, ako ti još nešto fali (eda 
zadobijem milosti za duše), to uzmi ti sam na meni, 
. Posluži se slobodno sa mnom! Ja neću drugo nego da 
tebi ugodim i da činim dobro dušama.« A kad drugi 
put pita savršeno obraćenje svoga brata i sestre, na- 
dodaje: »Uzmi (Bože) i na meni naplati za njih, ja 
hoću da platim za svih, Sijeci i radi od mene što ti 
se mili. Ja hoću da učinim sve što mogu za svih.« 
Na drugom mjestu otkriva nam svoje duboko razumi- 
jevanje Otkupljenja, jer treba da i mi u sebi nasta- 


vimo i dovršimo ovo veliko djelo.« Koliko mi je puta - 


rečeno, da je patnja najveća stvar dobrog Boga! Sada 
to živo razumijem, a stalnost, da ću uvijek 
biti bolestan veseli me više nego 
išt al« 


Kad se je 12. lipnja 1927. na blagdan presvetoga 
Trojstva prikazao kao malena žrtva ljubavi Milo- 
srdnoj Ljubavi po primjeru i obrascu sv, Tereze Dje- 
teta Isusa, skoro je sam sebe u svojoj poniznosti uko- 
rio te je tom prilikom poslije svete Mise napisao 
ove divne riječi: »Koje li preuzetnosti. Jutros bih bio 
htio služiti kao janje za svetu Misu, bio bih htio 
ijabitipropet. To je bilo odviše jako za mene.., 
Ja ne pitam drugo nego samo da ostanem maleni 
propeti, koji će nadasve ljubiti. Pomozi me, Go- 
spodine, da te uvijek sve to više ljubim, da ljubim 
patnju kao što si je ti ljubio, eda uvi- 
jekbudem jedan maleni ti« A na drugom mje- 
stu: »Ja hoću da budem žrtva ljubavi,., Ne štedi 
me.., Ja hoću da mnogo trpim, eda te mnogo lju- 
bim... Ja bih želio plakati i uzdisati od boli čitav 

dan, ali samo da to bude za tebe i za duše. Nemoj 
me,dakle, odbiti, već računaj na mene i uzmi me (za 
patnjju).« 

Arturova živa želja za spasavanjem i spasenjem 
duša pobuđivala je u njemu uzvišene želje, te je 23. 
ožujka 1927. pisao svom župniku; »Otkako sam bo- 
lestan, naučio sam upoznavati i ljubiti našega Go- 
spodina svagdano sve to više, Spravan sam, da se 
potpuno žrtvujem za njegovu stvar: ne samo za Nje- 
ga, koji ne treba mene, nego nadasve za one, koji 
ga malo ili ništa poznaju.« Dne 10. snpnja iste godine 


zabilježio je: »Moj Bože, ti hoćeš svećenika, Ti znaš, 


da je sada to moja mila želja. Povrati mi zdravlje, 
ako Ti znaš da je to dobro, ili ono što se dobra 
nalazi u meni dajto kojem mladiću dobra 
zdravlja, Koliko god me to stajalo (žrtve), ja mu 
darivam ljubav, koju ti meni daješ, eda on 
time učini dobra dušama Meniosta- 
vibolesti podrži me (svojom jakošću) ... Ja 
neću da više niučem uživam prije nego stig- 


:nem onamo gore, , , Ja hoću da trpim za one, koji 


rade (oko spasavanja duša) .. .« 

Eto, kako je Duh Utješitelj divno radio u ovoj 
priprostoj ali vjernoj duši ovog siromašnog i ispaće- 
nog šofera! U njemu se očito opaža djelovanje da- 
rova Svetoga Duha. Ne samo,, nego on je bio i svi- 
jestan, da je sve to djelo ovoga »slatkog Gosta duše« 
i osjećao je živu bol, što ljuđi malo ili ništa ne misle 
na ovoga božanskog gosta. I jednoga dana, dok ga je 
ova misao življe zaokupljala i dublje žalostila, od- 


luči iz svega srca »učiniti nešto za Nj.« I gle, velike 


li ljubavi i dubokog li nadnaravnog razumijevanja u 
njegovoj naivnosti! lako je sve bolove Bogu prika- 
zao bio, ipak hoće nešto napose da posveti Svetom 

Duhu. I on prikazuje bolove jednog nokta, koji mu je 
u meso zarastao! Hoće da ga ovi bolovi, prikazani 
na osobiti način Svetom Duhu, prisile da misli na bo- 


žanskog Utješitelja za one i mjesto onih, koji Ga za- 


boravljaju! I ova — reklo bi se nevina, skoro na prvi 
pogled smiješna — žrtva primljena je! Jer — piše 
on — ta bolest nokta »komplicira se« i postaje »ozbilj- 
na bolest«, pogotovo jer je on i onako već bio teže 
bolestan. Uistinu je svaka ljubav dosjetljiva ali nada- 
sve ona ljubav, koja izvire iz.same bitne i božanske 
ljubavi, koja se istovjetuje s Duhom ljubavi i istine, 
s Duhom Utješiteljem! 


Ovo djelovanje darova Duha Svetoga nalazi se ne 
samo kod odraslih osoba već i kod dječaka, koji do- 
bro i pobožno živu, a nadasve kod onih, koji su već 
primili na osobiti način Svetoga Utješitelja 1 njegove 
darove u sakramentu sv. Krizme, Odatle dolaze oni 
dosta puta divni odgovori u stvarima vjere i pobož- 
nosti. Tako imamo u djetinjstvu sv, Ivane Frane Fre- 
miot de Chantal (Šantal), Kad joj je bilo tek pet go- 
dina, dođe k njezinom ocu neki plemić kalvinista 
[protestant). Ova dvojica su raspravljala o svetoj 
Euharistiji. Kalvinista među ostalim reče, da mu se 
u reformiranoj (protestantskoj) vjeri najviše sviđa to, 
što se niječe stvarna prisutnost Isusa Krista u pre- 
svetom Sakramentu, Na te riječi maleno se dijete 
(koje se je u blizini igralo) ne može više da uzdrži, 
živo se približi kalvinisti i zaustavljajuć na njemu 
svoj uzbuđeni pogled reče: »Gospodine, treba vjero- 
vati, da je Isus Krist u presvetom Sakramentu, je: 
je On to rekao; kad vi ne vjerujete, vi Mu time pod- 
valjujete, da je lažac.« Živi način i naglasak, kojim je 
dijete raspravljalo začudi kalvinista, koji započe, da 
s njom raspravlja, Ali ona ga ukratko mudrim odgo- 

vorom presiječe te zadivi sve prisutne, Smeten, ovaj 
je gospodin htio da umiri malenu Ivanku nekim da- 
rom, kao što se obično hoće djecu da umiri, Ali ona 
ne htijući ni dotaknuti tih darova, već ih iz svoje 
pregače baci u oganj, poprativši taj herojski gest 
odvažnim riječima: »Vidite li, gospodine, evo kako 
će na dnu pakla goriti svi heretici (krivovjerci), jer 
neće da vjeruju ono, što je naš Gospodin Isus rekao.« 


Veoma je zanimiva ova epizoda iz života pobož- 
nog dječaka Živka (Guy) de Fontgallaud (1913—1925). 
Ovaj se dječak jednom izvan svoga običaja za- 
ustavi pred nekim dućanskim izlogom, u kojem je bio 
nekakav globus (»zemaljska kugla«), koji je pokazi- 
vao razdiobe dane na različitim djelovima zemlje. 
Njegov drug, začuđen, upita Živka: — Što si se Živko 
zaustavio? A dobri će Živko: »Gledam, na kojem je 
dijelu zemlje sada jutro, da znam, gdje se sada do- 
brom Bogu prikazuju nekrvne žrtve svete Mise, eda 
se mogu tamo svojim duhom prenijeti,« — Duh Sveti 
je, dakle, bio prosvijetlio nadnaravnim i živim razu- 
mijevanjem i napunio pobožnošću nadasve prama 
svetoj Misi, tom tajanstvenom obnavljanju djela na- 
šeg otkupljenja, da s njime sjedini svoj djetinji rad i 
čitav svoj život, eda tako njegova u sebi neznatna 
djela postanu — u jedinstvu s Isusovim željama po 
svetoj Misi — velika i veoma zaslužna u očima Bo- 
žjim. Zaista je divan Bog u svojim djelima! 

Poslije ovoga promatranja, stavlja nam se pita- 
nje: Odakle slijedi ova »prirođenost« (connaturalitas) 
prama božanskim stvarima i onaj dosljedni »božan- 
ski način« djelovanja u duši, koja je pod jasnim utje- 
cajem darova Svetoga Duha? Odatle, što duša u ta- 
kovom djelovanju nema više kao pravilo svoga du- 
hovnoga života razum vjerom prosvijetljen, već nje- 

os orao ši 


memo 





zino neposredno pravilo jest isti Bog (»ipsa Divini- 
tas« veli sv, Toma). »Djelovanja darova Duha Sve- 
toga« — veli Anđeoski — »ne izviru iz razuma, ne 
mjere se više ljudskim razglabanjem prama načelima 
razuma i vjere, već neposredno izviru, kao iz svoga 
mjerila i pravila, iz samog Božanstva, koje čovjek, 
na sebi mogući način, participira, te više ne radi na 
ljudski način, nego — postavši sličan Bogu — na 
božanski način« [3. Sent. d, 34 g. 1, a, 3.). To znači, 
da je narav, bit darova, da čini dušu sposobnom 
djelovati na božanski način to jest neprisiljeno, ne- 
smetano, nekom nadnaravnom, od Boga uljevenom 
»prirođenošću« kretati se u božanskoj atmosferi, u 
atmosferi živog razumijevanja (koliko se može na 
zemlji) božanskih istina i božanskog, kreposnog dje- 
lovanja i života, A uzrok je tomu to, što sim Duh 
Sveti (dakle: samo Božanstvo), bez predhodnog lič- 
nog napora duše, sam svojim prosvijetljenjem daje 
neko duboko razumijevanje i neki intimni osjećaj 


Božanstva duši, Uzrok je i to, što opet isti Duh Sveti,, 


bez ličnog čovjekova napora, stavlja u razum te 
duše već gotov i učinjen sud, što i kako ima da radi 
duša, a istodobno daje volji i ostalim moćima naklo- 
nost prama kreposnom djelovanju i jakost, a prama 
tomu i neku lakoću u samom vršenju kreposnog dje- 
lovanja. Tu čovjek nema druge uloge već da slobod- 
no to primi (ili odbije) i da slobodno izvrši, I u tom 
slobodnom vršenju stoji sva zasluga čovjekova. 
Darovi, dakle, Duha Svetoga jesu neka božanska 
savršenstva, raspoloženja, kvalitete duše, koja čine 
da duša bude u nekom neprekidnom dodiru s Duhom 
istine i ljubavi, koji u njoj stanuje, Na taj način duša 
je sposobna i pripravna primiti od svoga Božanskoga 
Gosta nebeska prosvjetljivanja i sveta nagnuća, koja 
jednim imenom možemo nazvati »nadahnućima« .ili 

»osobitim dodirima« Svetoga Duha. Darovi, dakle, | 


stavljaju dušu u neku osobitu atmosferu Božanstva, 
u kojoj duša lako osjeća »dah« istoga Boga i prama 
tom »dahu« radi slobodno, s razumijevanjem, osje- 
ćajem i lakoćom. 

Veoma je interesantna činjenica, da su i poganski 
filozofi i pjesnici naslućivali neki osobiti naravni 
utjecaj nekog božanstva u velikim umnicima (geni- 
jima). Napominjem samo Cicerona, koji veli: »Nije- 
dan veliki čovjek nije bio bez božanskog nadahnuća« 
(Govor za Ligarija); te Seneku, koji tvrdi, da sve 
velike inspiracije (pjesnika, umjetnika, filozofa) do- 
laze od nekog božanstva, koje u nama stanuje: »Neki 
bog je blizu tebe, s tobom, u tebi. Ja velim neki bo- 
žanski duh sjedi u nama, On sam dava savjete, koji 
nas podižu i vode« (Pismo XII. Lucilius-u), 

Bez dvojbe, nije to nikakov »dokaz« za opstoj- 
nost »darova« Duha Svetoga, o kojima poganski pisci 
nijesu mogli imati pojma. Ali su i oni dopuštali i 
rado priznavali utjecaj bogova na ljudski razum 
nadasve u svim velikim djelima, i ta su baš osobitom 
utjecaju božanstva pripisivali. I to je sjajna opomena 
»starih« velikih filozofa »modernim« malenim i obič- 
nim ljudima, koji misle da su »filozofi« baš zato što 


— da tobože spase neko umišljeno dostojanstvo i. 


auktoritet bijednog ljudskog uma — oholo odbijaju 
svako svijetlo Prvog Uma i svaki utjecaj Boga, 
A nama stvorenjima Prvog Bića, vjernicima Utje- 


lovljene Istine i tajanstvenim hramovima Nestvorene 


Ljubavi neka bude jedina želja: »biti od svog tajan- 
stvenog Vođe i Učitelja neprestano vođeni i pro- 


svjetljeni, od Božanskog Utješitelja utješeni i okrep- | 


ljeni, od Slatkog Gosta duše u konačnu blaženu in- 
timnost u vječnosti primljeni.«. 


Dr. O. Dominik Budrović O, P. 

Gore srca! 


Stara ali uvijek suvremena, vjekovna mudrost 
naučava da se svaka mnogostrukost svodi na neko 
jedinstvo, Pa i ljudsko se znanje svodi na neke pr- 
votne, svestrane principe, iz kojih se izvodi i razvija 
kao što se stablo razvija iz sjemena. Ovi su principi 
misaonom čovjeku trajnim putokazom u razvoju 
umnih energija. Bez njih, ljudska je spoznaja hrpa 


slučajno kombinovanih elemenata bez suvisle cjeline. | 


Sjetimo se na pr, principa svrhovitosti, uzročnosti, 
ovisnosti stvorenja o Stvoritelju, providnosti Božje 
i t. d. Svijetlo tih principa ne dopušta ljudskom du- 
bu da se zaplete u procjenjivanju vrijednosti doga- 
đaja svakidašnjeg privatnog i javnog života. 

Čovjek je tako umno kratkovidan, da ne vidi od- 
nošaj tih principa sa stvarnim životom. Istina je pak 
ta, da ona prava, kršćanska filozofija nije ništa dru- 
go doli sam život u idejama. I kršćanin, pokrijepljen 
svijetlom vjere, svodi više manje sve pojave duhov- 
nog života na više, svestranije principe, koji su svima 
jasni, Tada nam postaje jasno, kako je u katekizmu 
sadržana sva mudrost, koja bi morala upravljati kr- 
šćanskim životom, Neuspjeh u rješavanju mnogih 
pojava svakidašnjeg života potvrđuje istinu, da se 
uistinu s vremenom gubi onaj stalni pogled naivnog 
djeteta, koji s jednostavnim odgovorom iz katekizma, 
pod uplivom svijetla _ odozgo, zasjeni umišljenu mu- 
drost kojega kompliciranog, nadutog mudraca. Božja 
je mudrost sakrivena od mudrih i razumnih, a objav- 
ljena malenima (Mt, 11. 25), 

Istaknimo jedan od tih običnih pojmova, Nepre- 
stano se govori da je čovjek sastavljen od duše i ti- 
jela, materije i duha, tako da je po svojoj naravi sin- 
teza duhovnog i materijalnog svijeta, središna točka 

između neba i zemlje: ta dva pola koja uključuju sve 
što je stvoreno, Komu pak nije jasno da je nemoguće 
ni mrvičak odstupiti od središta, a da se ne primak- 
ne jednoj od krajnih točaka? Ako su te dvije točke 
oprečne nije moguće biti u suglasju s jednom i dru: 
gom. Tako shvaćamo onu Kristovu: »Nitko ne može 
služiti dva gospodara; jer ili će na jednoga mrziti, a 
drugoga ljubiti, ili će uz jednoga prianjati, a drugoga 
prezirati« (Mt. 6. 24). Poganski su se filozofi zausta- 
vljali na pojmu o čovjeku kao utjelovljenom protivu- 
riječju, živućem antagonizmu, žrtvi borbe viših čež- 
nja i životinjskih nagnuća, igrački kojom se strasti 
loptaju bez svršetka i cilja, Kršćanin pak toj činjenici 
daje viši smisao, On je određen prema Gore. Sur- 
sum corda! 

Za kršćanina, koji zna za istočni grijeh i njegove 
posljedice, zahtjevi su duha i tijela oprečni. »Očita 
su djela tjelesna. Ta su: bludnost, nečistoća, besram- 
nost; idolopoklonstvo, čaranje, neprijateljstva, svađa, 
pakost, srdžbe, spletke, razdori, sljedbe; zavisti, ubij- 
stva pijanstvo, proždrljivost i ovim slična... Oni koji 
takova čine, ne će baštiniti kraljevstva Božjega.« 
isti sv. Pavao nastavlja nabrajanjem zahtjeva duha. 
Oprečnost je očevidna, »A plod je Duha: ljubav, ra- 
dost, mir, strpljivost, blagost, dobrota, vjera  krot- 
kost, uzdržljivost« (Gal, 5. 19 i slijed.), Život tih kre- 
posti, život duha, svetosti vodi k Duhu, Bogu. I kr- 
šćanin je čovjek. Tijelom se dotiče zemlje, ali očima 
duha i tijela gleda u nebo, Gore se nalazi također 


. Krist, koji je »ugaoni kamen« (Efež. 2, 20). Kršćanin 


će dakle izgraditi duhovnu zgradu ne na temelju za- | 
htjeva tijela, koje privlači sila zemaljske teže, već na 
Kristu, u kom ona ima uporište i čvrstoću. 


Najprije treba da kršćanin umom shvati, da se u 

nebu nalazi najuzvišeniji predmet promatranja. Kra- 
sno je sve ovo vidljivo što nas okružuje, ali ono 
ipak na sebi nosi biljeg prolaznosti, ništavosti, do- 
. čim je u nebeskim stvarima sakriveno neprolazno 
“bogatstvo za ljudsku pamet, Božanske istine pružaju 
najmiliju hranu gladnoj duši. Usred zemaljskih briga 
i svakidašnjih poslova pravi kršćanin ipak opći s 
Bogom. Glas kojim mu Bog govori preveć je jak, da 
bi ga zemaljska buka mogla potpuno utišati. Taj mu 
glas neprestano dovikuje: »Ja sam alfa i omega« 
(Otkr. 1. 9), početak i svršetak svega, prva i zadnja 
riječ u svim problemima života. Zato govori svakom 
kršćaninu: »Na sve gledaj kao na stvari što teku iz 
najvišega dobra. Zato valja sve svoditi na mene kao 
na svoj izvor, (Naslj. Kr. 3, 9). Pred bilo kako zamrše- 
nim događajem života kršćanin se uzdiže na krilima 
slobodnog posmatrača, da Odozgo, u svijetlu vječ- 
nosti, sve gleda i tumači Kada na pr, bijesni pro- 
ganjanje vjernika sa strane neprijatelja sv, vjere, 
on neustrašivo odgovara sa sv, Pavlom: »Znamo, da 
onima koji ljube Boga, sve zajedno pomaže na dobro« 
(Rimlj. 8. 28). Shvatljivo je da sama narav ne bi lako 
došla do brzog rješenja, da čovjeka ne pomaže i uzdi- 
že milost Božja, koji daje »razum u svemu« (2 Tim. 
2, 7). ' 


I srcem treba živjeti u nebu, $dje je razum otkrio 
svoje blago. Zar sva stvorena, omeđena dobra mogu 


pružiti konačno smirenje neomeđenim zahtjevima 


srca? Njihova nas privlačivost može časovito zani- 
jeti, ali brzo shvatimo, da se pod blistavim plaštom 
vanjske forme sakriva siromaštvo potpuno ovisnog 
stvorenja. Neuredna ljubav kojom im se čovjek pri- 
ljubi posve naravno rađa dosadu. Tako je čovjek pri- 
moran spoznati, da mu ljubav stvorenja treba da 

služi jedino kao poticalo ljubavi Stvoritelja, Kao što 
zemaljskog čovjeka sila teže privlači dole, tako kr- 
šćanina ljubav vuče k nebu, U Bogu očekuje potpun 
mir, To je ljubav koja ne dosađuje, već koja prema 


. ujedinjenju i raste. Štogod je dostojno ljubavi u stvo- 


renjima, to kršćanin ljubi, ali u Bogu i za Boga, Time 
kršćanin uistinu boravi srcem gore k nebu, jer sva 
ljubav ima konačnu svrhu u Bogu, 

Vanjština je odraz unutarnjosti. Tijelo je zrcalo 
duše, Pravi kršćanin na cijelom svom biću nosi uti- 
snut biljeg, po kojemu će svatko poznati čija je svo- 
jima. Ako je umom.i srcem u nebu, tada nosi sliku 
nebeskoga (I Kor. 15, 49), On radi oko toga »da se 
i život Isusov očituje u smrtnomu tijelu našemu« (2 
Kor, 4. 11). Ne zaboravimo da je to vitalna slika, 
koju i kršćanin treba da razvija vlastitom surad- 
njom, to jest: vježbanjem u moralnim krepostima i 
potpunom predanošću utjecaju Duha Svetoga, Sv. 
Augustin mu neprestano ponavlja: ko te je stvorio. 
bez tebe, ne će te opravdati (posvetiti, spasiti) bez 
tebe. Kako treba da kršćanin bude oprezan, da ne bi 
zemaljske osobe ili stvari utisnule na njegovo čelo 
svoj biljeg! Kadgod. pusti uzde zahtjevima tijela ili 
živi po načelima svijeta, on nosi sliku zemljanoga.« 
Na to sv, Pavao odlučno veli: »A ovo govorim, bra- 
ćo, da tijelo i krv ne mogu baštiniti kraljevstva Bo- 
žjega, niti će raspadljivost baštiniti neraspadljivost« 
(1 Kor. 15, 50), 

Ovo općenje umom i srcem s Bogom i božanskim 
stvarima oplemenjuje, podiže cijeloga čovjeka, pre- 
ma općenitom načelu, da uvijek združenje sa savr- 
šenijim osobama ili stvarima usavršuje. Uostalom, 
taj se spasonosni život ne da ni zamisliti bez nadna- 
ravne milosti, koja ne ruši već usavršuje narav i 
njene vlastitosti. Taj dakle život čini, da cijela fizio- 

nomija duhovnog čovjeka odiše onim mirom, vedri- 
nom, dostojanstvom što te sili da zaključiš, da je on 
u svojoj prebogatoj unutarnjosti sagradio otajstvenu 
sobicu, u kojoj se sastaje s Bogom, da s Njim pro- 
lazi časove intimnosti, te razgovara o istinama pra- 
voga života. Zato duhovni čovjek traži povučenost, 
samoću, razboritu mučaljivost, jer je neprestano za- 
bavljen unutarnjim životom, a sa svijetom opći je- 
dino iz potrebe. Svijet će ga možda nazivati čuda- 
kom, antropofobom i sličnim nazivima, Fo je logično. 
Kad ne ide običnom stazom svijeta, ovaj mora da ga 
smatra neobičnim, Tim sudom svijet osuđuje sebe. 
Duhovni čovjek, koji je umom i srcem gore, drži sve 
one opomene sv. Pavla: »Ako ste dakle uskrsnuli s 


Kristom, tražite ono, što je gore, gdje Krist sjedi s 


desne strane Božje. Težite za onim, što je gore, a.ne 
što je na zemlji« (Kološ 3. 1-3). 

Jasno je naprotiv, da onaj koji je privržen zemlji 
i podložan zahtjevima tijela gubi od svog dostojan- 
stva, kao što i svaka stvar gubi svoju vrijednost kad 
se združi s nižom od sebe na pr. kad se zlato spoji 
sa željezom. Čovjek neukroćenih strasti izdaje se na 
riječi, kretu, pogledu. Čitaš mu dušu, jer je sva na 
spoljašnosti, Izbjegava sabranost, A kako će da opći 
sa svojom unutarnjošću, kad bi tu našao samo nemir, 
grižnju savjesti, nered? Pozivi ga zlih nagnuća muče, 
i ogorčuju mu sav život. 

Duhovni čovjek ne gubi od svoje duhovnosti ni 


onda kada ga okolnosti života sile da posveti svoju . 


brigu potrebama zemaljskog boravka. Sve je u pot- 
punom smislu kristianizirao, pobratimio u Kristu, 
preko kojega ide dušom i srcem k Bogu, Glavnu bri- 
gu posvećuje potrebama duše, tako može reći sv. 
Pavao u ime svih pravih kršćana: »Mi ne marimo za 
ono što se vidi, nego što se ne vidi, jer je ono što 

se vidi, za vrijeme a ono što se ne vidi, vječno« (IL: 
Kor. 4. 18). Put je samo sredstvo do cilja. Sredstvu 
se pak ne može posvetiti veća briga nego li cilju. 
Sav je zemaljski život sredstvo za vječni život, put 
u vječnu domovinu. Kršćani sebe smatraju nebeskom 
naseobinom na ovoj zemlji. Kliču sa sv, Pavlom: 
»Naša je domovina na nebesima« (Filip. 3. 20). Poput 


putnika koji prelazi mora i brda, da duhom bude pri- 


sutan u svojoj domovini, da otpočine na slatkoj maj- 
činoj grudi, da traži utjehu srca u velikoj ljubavi ro- 
đene obitelji, i kršćanin čini s obzirom na nebesku 
domovinu. Kako su ti osjećaji ugodni! Koliko se puta 
iz srca pravoga kršćanina vine uzdisaj slatke nade 
u konačnu pravdu, pravu ljubav, trajnu sreću, bla- 
žen život? 

Poznavajući stvarno ljudsku narav, ne može se 
zanijekati da je ovaj život u tijelu ali iznad zahtjeva 
tijela, težak, donekle pretežak, Lak je zaista let, kad 
su krila zdrava. Ali tko da se popne u visine s bo- 
lesnim, ranjavim krilima? U stanju mira lako je go- 
voriti o velikim pothvatima za napredak u bilo ko- 
jem pogledu; u vrjeme pak rata glavna se briga vodi 
oko sačuvanja života; 


Čovjek je poslije istočnog grijeha bolestan, ranjen, 
u trajnoj borbi bez oduška. Istina je da na dnu ljud- 
ske duše počiva ona snaga po kojoj se radujemo za- 
konu Božjemu po unutrašnjem čovjeku, no isti sv. 
Pavao veli: »Htjeti imam u sebi, ali izvršiti dobro ne 
nalazim« (Rimlj. (7. 18). Pobožni pisac s pravom veli: 
»Ono malo još zdrave snage što je preostala, sliči 
iskri zapretanoj u pepelu. A ta iskra je sam ljudski 
razum, obvijen gustom maglom, koji još raspoznaje 
dobro i zlo i razliku između istine i laži, Ali pak ne 
može izvršiti sve što odobrava, — Istina ga ne oba- 

sjava više potpuno, a nema ni svojih zdravih sklono- 
sti« (Naslj. Krista 3. 55 br, 2), Zapreka dolazi sa 
strane tijela, koji ga svojim zahtjevima muči i hoće 


da prikuje uz zemlju. To je onaj zakon grijeha, zakon 


udova, koji čini da čovjek radi ono što ne će (Rimlj. 
1. 20), Kada pak ovoj zajedničkoj poteškoći brzog 
uspinjanja prema nebu nadođu lični grijesi, baštinje- 
ne zle navike, nesavršenosti itd., tada je još teže go- 
voriti o pobjedi bez krvarenja srca i krute boli, Ti- 
jelo vuče k zemlji, i prema riječima sv, Grgura »ze- 
mlja je vlastito mjesto našega tijela, i kad ga Otku- 
Pitelj postavi u nebo, kao da ga premjesti u tuđinu« 
(Homil. 9 na Evanđelj.), 


Ova .trajna borba duha i tijela, koja čovjeka čini 
središnom točkom gdje se sastaju dvije oprečne sile, 
izrabila je sv. Pavlu onaj bolni vapaj  »Ja nesretni 
čovjek! Tko će me izbaviti od ovoga smrtnoga ti- 
jela« (Rimlj. 7. 24), Prestaje nada u veliko Božje mi- 
losrđe, I sv. Augustin se je nadao u pomoć Božju kad 
je klicao: »Daj mi, što zapovijedaš, pa zapovijedaj 
što hoćeš« (Ispovjesti 10, 29), Tako i kršćanin treba 
da moli s pobožnim slugom: »Gospodine, Bože moj, 
koji si me stvorio na sliku i priliku svoju, daj mi 
milost da svladam zlu narav. svoju, koja me vuče u 
grijeh i propast!.,, Ne mogu se oprijeti strastima, 
ako mi ne pripomogne Tvoja presveta milost, koju 
ćeš obilno uliti u moje srce« (Naslj. Krista 3, 55 br. 
1), Konačno dakle valja priznati, da život milosti na 
zemlji imamo u zemljanim posudama, da izvanredno 
mnoštvo sile bude od Boga, a ne od nas« (8 Kos. 4, 7). 

Od kolike je utjehe povijest svetih duša! I sveci 
su bili naša braća u Adamu. Njihovo je ipak uspi- 
njanje umom i srcem k nebu neprestano raslo. Nebo 

ih je jače privlačilo, što je bilo bliže, kao što i ma- 


280 


men eninsho s > > 4. E o dne io 1 





gnet jače privlači bliže tijelo. Njihove su se pak duše 
brže kretale što su bile bliže Bogu, kako što i tijelo 
brže pada što je bliže zemlji, Svaka je naime naravna 
kretnja pri kraju brža. Milost pak upravlja s moći- 
ma duše kako traži narav. Ispravan je dakle zaklju- 
čak sv, Tome, da oni koji su u milosti moraju brže 
rasti što su bliži cilju (In ad Heb, 10, 25; L-II 35. 6 
ad 2), : 

Tako će u kršćanina spoznaja biti svijetlo s neba, 
a ljubav oganj što za nebo izgara. Pred spoznajom 
Boga sve su mu druge spoznaje sjenovite, neprivla- 
čive. Bez ljubavi Božje sve mu je gorčina, Bez života 
u Bogu i za Boga život mu je bez smisla, Smrt će na- 
doći u sretan čas. Smrt ne okrutna sablast što straži, 
niti okrutna ruka što kida cvijet da uvene, niti oštri 
mač što lomi stablo života, već brižna ruka Vrtlara, 
koji presađuje stabljiku u mjesto gdje je samo Život 
bez sjene smrti. ' 

To je smrt svetaca, Naš uzor. »Dakle, braćo mo- 
ja ljubezna, budite čvrsti, i nepokolebljivi i napre- 
dujte svagda u djelu Gospodnjemu, znajući da trud 


vaš nije bez ploda u Gospodinu« (I. Kor, 15, 58), 


O. Dr. Jordan Kuničić O. P. 

Liturgijski život 


Simbolika u liturgiji 

U liturgiji susreće se vjernik s bogatim mnoštvom 
slika i znakova punih sadržaja. Tu su pokreti, kret- 
nje, čini, odijela, predmeti, važna mjesta, značajna 
vremenita razdoblja itd, Kod svega toga nastaje pi- 
tanje: Kakav smisao ima sve to u odnosu duše e 
Bogu? Bog je nad svakim prostorom; čemu da : 
onako točno određeni propisi o mjestima i prostoru 
Bog je nad vremenom; što koristi dakle u odnosu 
s njim cijeli niz određenih liturgijskih doba, počevši 
od liturgijskih časova pa do crkvene godine? Bog je 
sama jednostavnost, ništa složeno; u kakvom su 
prema tome: odnosu s njim određene kretnje, čini i 
predmeti? Ostavimo daljnja pitanja i pokušajmo naše 
pitanje još dublje zahvatiti pa recimo ovako: Bog je 
duh — može li dakle tjelesno uopće imati kakovo 
značenje u odnosu duše s Bogom — duhom? Neće li 


. s B "4... Š . CI 17 
veza s tjelesnim nužno taj odnos iskvariti i poniziti? 


Pa i ako se dopusti da se čovjek sastoji iz tijela i 
duše, da nije dakle čisti duh, i zbog toga da tjelesno 
igra važnu ulogu u duhovnom životu — zar nije to 
tek manjak protiv kojeg se treba boriti? Zar ne mora 
biti zadaća prave službe Božje »molenje Boga u duhu 
i istini«. Ne mora li nastojati da što je moguće više 
isključi tjelesno i materijalno? 

Također i ovo pitanje zadire duboko u bit onoga 
što nazivamo liturgijom, 

Kakovo značenje ima za nas tjelesno kao sredstvo 
za primanje duhovnih utisaka te kao sredstvo du- 
hovnog izražavanja? 

Najdublji korjen ovog pitanja leži u načinu kako 
»ja« doživljava u svojoj vlastitoj tjelesno-duhovnoj 

osobnosti odnos između duha i tijela. U nekima je 
»duhovno« oštro odijeljeno od »tjelesnog«, Duhovno 
ovdje izgleda kao svijet sam za sebe, koji se nalazi 
u, ili bolje reći, izvan tjelesnog, te s njim stoji tek u 
neznatnoj ili nikakovoj vezi. Duhovno i tjelesno 
osjećaju se kao dva reda, položena jedan do drugog, 
među kojima doduše postoji neki odnos, ali takav 
da više izgleda kao prelaz iz jednog u drugo, nego 
kao neposredno sudjelovanje jednog s drugim. Ova- 
kovo duševno shvaćanje našlo bi možda svoj zadnji 
metafizički izražaj u Leibnitzovom monadizmu, a 
svoj psihološki izražaj u psiho-fizičkom paralelizmu. 
Jasno je da na ovoj podlozi materijalno za duh 
može imati tek više ili manje slučajnu važnost, Do- 
duše duh je spojen s tijelom, pa i treba ga, ali za 
njegov vlastiti život tjelesno nema vrijednost. Ono 
kao da ga zaustavlja, dapače iskvarljuje. Ono što duh 
traži, naime istinu, Boga i božansko, sve to nastoji da 
nađe na potpuno duhovnom putu. Pa i ako znade da 
mu to neće uspjeti, on se ipak trudi da se što je.više 
moguće približi nečem čisto duhovnom. Materijalno 
je za njega uteg, neka nužno mu nametnuta nesa- 
vršenost, koju bi htio da odbaci. Jedino mu pripisuje 
neku vanjsku važnost, upotrebljava ga kao pomoćno 
sredstvo da razjasni nešto duhovno, kao »primjer«, 
kao alegoriju, ali sa spoznajom kao da je ipak pre- 
više popustio, Tijelo njemu nikako nije primjeren 
organ da izrazi svoj unutarnji život. Dapače, duh ne 
osjeća ni potrebe da vidljivo izrazi sadržaj svog du- 
hovnog života, Za njega duhovno leži u njemu samom, 
a pokazuje se na van u jednostavnom ćudorednom 
činu. 
Onaj ko je tako nastrojen mora da osjeća u litur- 
giji velike poteškoće. On naravno naginje previše 
strogoj pobožnosti, koja hoće da potisne tjelesno, 

traži da svaki vanjski izražaj bude što je moguće 
jednostavniji i bez svakog uresa i glavnu važnost po- 
laže na puste riječi kao na jedini »duhovni« oblik 
saobraćaja. 

Potpuno oprečni ovima jesu oni, kojima je du- 
hovno i tjelesno čvrsto međusobno povezano; dapače 
naginju na to da oba područja ujedine. Dok oni prvi 


nastoje da tjelesno i duhovno potpuno odijele, to ovi - 


drugi hoće da potpuno stope jedno s drugim. Vrlo 
lako se može dogoditi da će ovi u duši vidjeti tek 
jednostavnu nutrinu tijela, a tijelo će im biti vanj- 
ština, materijalizacija duše. Sve duševno ili intelek- 
tualno prelazi im odmah u tjelesno, a tako i svaki 
vanjski čin shvatit će neposredno kao mešto du- 
hovnog. Ovo osjećanje da su duh i tijelo jedno, moglo 
bi se protegnuti i preko područja vlastitog osobnog 
Života te da si asimilira sve vanjske stvari. Kako 
može lako shvatiti da materijalni objekt ima neki 
duhovni sadržaj, tako bi on mogao postati i snedstvo 
da njim izrazi vlastitu nutrinu, U predmetima, odije- 
lima, društvenim tvorbama i uopće u svemu može 
vidjeti izražene želje, nastojanja i bojeve svoje vla- 
stite nutrine. 

Ovakovo duševno nastrojenje na prvi pogled čini 
se kao da leži u vrlo uskom odnošaju s liturgijom. 
Čovjek ovako nastrojen osjeća snagu. liturgijskog 
pokreta, čina, predmeta mnogo neposrednije, te 
može isto tako lako ove vanjske pojave učiniti izra- 
zom svoje vlastite unutrašnjosti. Pa ipak i za njega 
postoje u liturgiji neke poteškoće. Tamo gdje ne- 
staje razlike između tjelesnog i duhovnog, gdje kao 
da jedno prelazi u drugo, teško mu je da poveže po- 
jave svoje vlastite nutrine s određenim oblikom izra- 


1) Isp. shvaćanje prirode kod romantika, 

žaja, a opet određenim oblicima, kretnjama i pred- 
metima postaviti točno određeno značenje. Unutar- 
nji život, zahvaćen u neprestani tok, mijenja se bez 
prestanka. Nesposoban je da stvori oštro il jasno 
određene izražajne forme, jer mu manjka neka uda- 
ljenost duhovnog od tjelesnog, Isto će mu biti tako | 
teško da danim formama utvrdi određena značenja; 
njihov sadržaj shvaća svaki put drugačije, već pre- 
ma tome kako je sam raspoložen.') 

Drugim riječima: Usprkos uskom odnosu u kom 
se nalaze ovdje tjelesno i duhovno, manjka ovako 
nastrojenim ljudima ona sposobnost da određene du- 
hovne sadržaje poveže s određenim vanjskim for- ' 
mama, bilo kao izraz vlastite nutrine, bilo da. pri- 
maju izvana tuđi duhovni sadržaj. To znači: manjka 
im nužni sastavni dio one moći koja stvara simbole, 
Ljudi onog prije ocrtanog raspoloženja ne dolaze do 
simbola, jer u njima nema utemeljenog odnosa iz- 
među duhovnog i tjelesnog. Oni mogu razlikovati, 
ograničiti, ali to čine u velikoj mjeri, tako da se 
izgubi svaka veza među duhovnim i tjelesnim, Ljudi 
onog drugog temperamenta imaju tu vezu; kod njih 


unutarnje neposredno prelazi u vanjsko. No njima 


manjka razlikovanje, neki razmak, A potrebno je obo- 
je, ako ima da nastane neki simbol, 

Simbol nastaje kad nešto nutarnje, duhovno nađe 
svoj izražaj u vanjskom, tvarnom, materijalnom. Ali 
to još nije nikako simbol, ako je — kao u alegoriji - 
— bilo što duhovno po nekom običaju ili nagodbi 
vezano s nečim materijalnim, kao na pr. »pravda« 


") Zato se i vidi upravo u tako raspoloženih ljudi ono na- 
stojanje da iziđu iz Crkve, koja ima sve oblike jasno odre- 
đene, te da zađu u prirodu da tamo traže izražaj za svoje 
neodređene i promjenljive osjećaje, te da u naravi dobiju ta- 
kove poticaje, koji će im pristajati u onom času. ; 

sa slikom tezulje. Duhovno mora se odnositi na 
tvarno mnogo naravnije, s nekom bitnom nuždom. 
Tako je tijelo već po naravi slika i izražaj pom 
spontana gesta slika je duševnog raspoloženja. a- 
dalje da bude simbol u punom značenju riječi mora 
da bude. točno opisan, e da sa tim ne bi ništa drugo 
moglo izraziti. Mora »govoriti« jasnim i određenim 
govorom da ne da povoda raznim Po iP SkamA 
Shvatljiv mora biti za sve, Pravi simbol nastaje a0 
naravni izraz zbiljskog posebnog duševnog stanja. 
Ali opet, kao pravo remek-djelo, mora da se uz- 
diže nad ono potpuno posebno, mora biti dakle i 
općenit. Ne smije da izražava tek trenutačna du- 
ševna stanja, nego mora imati nešto što se uopće 
odnosi na dušu i na ljudski život, 

Tako određen posjeduje zaista često vrlo široku 
općenitost i vrijednost, općenito je razumljiv i pun 
značenja. Da nastane zaista pravi simbol moraju u 
sretnom času sudjelovati svi gore opisani duševni 
elementi. U skladnom suglasju mora se ujediniti du- 
hovno s tjelesnim, U isti čas mora duh da obvlada 
svakim potezom te tvorbe, sigurno da razluči, žučno 
i precizno omeđi, razborito izmjeri, da stanoviti sa- 
držaj dobije i svoj odgovarajući izraz. U toliko je 
vredniji neki simbol, toliko više zavređuje svoje 


vize 


ime, u koliko je od općenitije vrijednosti, što je čišći, 
jasniji, i što je iscrpljivije nešto duhovno preliveno 
u svoj tvarni oblik. Tada se on dijeli od bića iz kog 
je proizlazio da slobodan postane posjed cijelog čo- 
vječanstva, i to će biti tim više, što proizlazi iz veće 
dubine shvaćanja života, i što je jasnije i ubjedljivije 
oblikovan, 

Ova sila koja stvara simbole bila je na Pr. na 
djelu kad su se stvarali temeljni oblici društvenog 
saobraćaja. Ovamo spadaju oblici kojima jedan 

drugome iskazuje poštovanje ili saučešće, oblici u 
kojima se izražuje unutarnjost društvenog života itd. 
Nadalje — to je od osobite važnosti za našu stvar 
— religiozne kretnje: čovjek kleči, klanja se, ruke 
sklapa i širi, udara se u prsa itd, Ovi elementarni 
pokreti mogu se i bogatije razviti, ili više njih spojiti 
u jedan. Tako nastanu i različni obredni čini, kao 
na pr. poljubac mira ili blagoslov. Može opet biti da 
i neka misao nađe svoj izraz. u odgovarajućoj kret- 
nji, kao na pr. vjera u tajnu otkupljenja, u znaku 
križa. Napokon može se i cijeli niz takvih kretnja 
zajedno |povezati. Tako nastane \bogoslužni čin u 
kome dobiva bogati duhovni sadržaj svoj slikoviti 
izraz; na pr. žrtva. Protezanjem osjećaja vlastitog 
Života čovjekova na područje predmeta, koji leže 

izvan osobnog dohvata, pojavljuje se u simbolu novi 
elemenat: predmetni elemenat (das dingliche Mo- 

ment). Predmeti pojačavaju izražajnu snagu tijela i 

pokreta; oni su kao neko produženje, proširenje 

tjelesnih izražajnih moći preko naravnih granica, 

Tako, na primjer, ako se u nekom žrtvenom činu dar 

ne prinosi jednostavno rukom, nego na pateni. Po- 

vršina patene pojačava izražajnu snagu i djelovanje 

površine ruke; nastaje tako veća, prema gore, pred 

Božjim bićem prostrta ploha, koja se snažno odra: , 
zuje od uspravne linije ispružene ruke. Ili uzdižući 

oblaci tamnjana pojačavaju izraz rukama i licima 

vjernika. Vitki stup svijeća, na čijem vrhu gori mali 

plamečak, ta svijeća koja tiho izgara, utjelovljena 

je ideja žrtve, koju prinosi svojevoljno plemenita 

duša, 

Zaključimo: (Oba temperamenta, koja smo pro- 
motrili, imaju udjela na stvaranju simbola. Jedan, 
svojim osjećajem srodnosti između duhovnog i mate- 
rijalnog, posjeduje ono što možemo nazvati materi- 

jom, prvim uvjetom za stvaranje oblika i slike, Drugi 
doprinosi, svojim oštrim razlikovanjem među ta oba 
područja, jasnoću i formu. Oba pak značaja nalaze 
u liturgiji poteškoće, koje su oprečne njihovoj na- 
ravi. Ali kako obojica sudjeluju u stvaranju liturgij- 
skih simbola, mogu i ove poteškoće svladati, čim se 
osvjedoče o dostojanstvu liturgije. Glavni posao pr- 
vome bit će da ukloni pretjeranu »duhovnost«, da 
upozna stvarni odnos među tjelesnim i duhovnim, te 
da otvori širom srce velikom bogatstvu, koje leži u 
liturgijskim slikama i simbolima. Mora da izađe iz 
svoje povučenosti, mora da ukloni onu sramežljivost, 
kojom se brani protiv izražavanja duhovnog mate- 
rijalnim, te mora u ovom posljednjem da vidi sred- 
stvo živih otkrića. To će njegovu osjećanju prido- 
nijeti novog bogatstva i nove topline. 

Drugi se mora potruditi da omeđi preveliko obilje 
svog osjećaja, te da ono neodređeno, promjenljivo 
u sebi poveže uz jasne forme. Za njega je vrlo važno 
da upozna da je liturgija u svojim simbolima pot- 
puno slobodna od svake podjarmljenosti materiji,') 
te da su se svi priodni oblici u liturgiji pretopili u 
kulturne oblike (isporedi što je prije blio rečeno o 
stilu), Tako će sav taj svijet liturgijskih slika i sim- 
bola za njega postati škola takta i duhovnog po- 
našanja, 

Onaj ko liturgiju proživljava doista predano, taj 
će iskusiti da u fizičkim pokretima, činima i uopće 
predmetima nalazi velika vrijednost, Svi simboli po- 


') Kao što se nalazi na pr. u prirodnim bogoštovljima, koja 
se obavljaju neposredno u samoj prirodi, u šumi, na morskoj 
obali itd, Liturgija se je naprotiv povukla u tvorevine ljudske 
ruke, Bilo bi vrlo zanimivo da se istraži kako su se elementi 
čisto naravni — zvukovi, oblici i predmeti — naporom liturgije 
pretvorili u kulturne elemente, 

sjeduju dvostruku i veliku moć impresije i ekspre- 
sije. Impresije u tom smislu da može neku istinu 
mnogo jače i uvjerljivije izraziti nego jednostavna 
riječ, Ekspresije pak u tom smislu da unutarnji život 
iznese do mnogo punijeg i savršenijeg izražaja, kad 
i opet to sama riječ ne može. 


R, Guardini. 


Uzori 





Temelj duhovnosti 
Sv. Katarina Sijenska 


Višeput je bilo naglašeno da je nauka svete Ka- 
tanine sijenske od Boga nadahnuta. Ako uzmemo u 
obzir da ova neznatna pučanka nije imala nikakvih 
škola, pa čak ni pisati nije znala, onda će nam biti 
teško shvatiti pojavu ovako uzvišene, duboke i sa | 
svakog gledišta ispravne nauke bez nekog naro- 
čitog Božjeg utjecaja, U kojim granicama se mora 
shvatiti to Božje nadahnuće to je nemoguće odre- 
diti; ali je svakako sigurno, da je ova duboka sredo- 
vječna mističarka morala u naročitom načinu »trpjeti 
od Božanstva« kada je diktirala svoja objavljenja. 
Taj specijalni »utjecaj« Boga odrazovao se.i na nje- 
zinoj vanjštini po kojoj se je vidjelo da njezina duša 
opći s nekim tajnim bićem, kojega ona sama vidi, 
s kojim se razgovara i koji je nadahnjuje, Njezina 
pojava kao da se nalazila izvan zemlje, te je sve 
odavalo da se njezina duša, uronjena u neko više 
carstvo, nalazi u razgovoru sa svojim prija- 
teljem. 

Razgovor s Borom! Tako je ona nazvala 


svoje remek-djelo u kojem nam je ostavila tragove 

svojih vizija stečenih u nekom naročitom stanju gle- 
danja Božje Pravednosti. Teško je naći stranica koje 
bi tako izrazito odisale neposrednošću prisutnosti 
Boga kao ovo djelo. Ovdje se uistinu krećemo u 
atmosferi čisto Božjoj i na svakom koraku osjećamo 
da je Bog tu, da on glasno i jasno govori, i nemoguće 
je biti tako gluh, da ga ne čujemo, 

Rekao bi čovjek da je i opet jedamput Bog osta- 
vio nebo da boravi s ljudima, da im se pokaže, da 
se s njima razgovara kao prijatelj sa svojim prija- 
teljem. 

Istina je, Bog je svuda, i na svakom koraku susre- 
ćemo tragove prisutnosti njegove slave, Ali nije svu- 
da tako neposredno i vidno; a baš je to svojstvo Ka- 
tarininovih spisa, da među njezinim recima kao da 
osjećamo i rukom se dotičemo Riječi Božje, 

Kako se tu ugodno duh odmara! Uza svu dubinu 
misli nema tu teške napetosti. Misli teku lagano i 
oštro se zasjecaju u dušu djelujući neodoljivom sna- 
gom na .srce i osjećaj, iz kojega su i napisane. Tu 
se srce širi i kao da se nalazi na širokim poljanama 
cvijeća, udiše dah čistog nebeskog mirisa, 

Kada u muzeju sv. Maska, u Firenci, pregledava- 
mo produhovljene slike najizrazitijeg katoličkog sli- 
kara, bl, Anđelika, tada odmah, na prvi susret s tim 
nebeskim likovima dobivamo dojam: atmosfere ne- 
ba, Tako sve odiše rajem, Pa i ondje gdje Anđeliko 
slika zemaljske portrete opažaju se crte Božje slave, 
koje je puno nebo i zemlja. 

Gledati svijet u prizmi Boga to je svojstvo domi- 
nikanske mistike, tako lijepo izražene u djelima naj- 
dublje prestavnice ove nauke, 

A to je svojstvo i dominikanske nauke, Sv, Toma 


definira svoju teologiju kao nauku, koja raspravlja | 


isključivo o Bogu. Istina je, u njegovoj se monumen- 

| talnoj sumi nalaze mnogi traktati i o stvarima koje 


neposredno ne spadaju na Boga; ali on je mišljenja 
da se i ti predmeti, kad se radi o teologiji moraju 
gledati sa stanovišta Boga; rekao bi čovjek, da ih 
treba promatrati očima Boga, Taj teocentrični duh 
utisnut je u cijelu dominikansku tradiciju, pa se 
jasno odrazuje u njegovim: umjetnicima, njegovim 
teolozima, kao i u njegovim misticima. 

Samo što se nauka sv. Katarine oslobađa glo- 
maznosti znanstvenog aparata, koji bi mogao u po- 
jedinom slučaju spriječiti duh da mladenačkim po- 
letom prodre do istine pa da tako ne osjeti nepo- 
srednu njezinu blizinu. Ko je vičan na skolastičko 
razglabanje u teologiji, malo će mu se čudnim či- 
niti na prvi mah stil naše svetice, koja se najmanje 
brine zato da poveže istinu uz istinu, izvođivši 
jednu iz druge. da dokazima obrazloži i utvrdi po- 
stavljene zaključke, Kao što neposrednom intuicijom 
ona sama zahvaća istinu u svoj njezinoj dubini i lje- 
poti, tako nam je i neposredno daje: ravno iz srca, 


u kome je osjeća kao svoje dobro, da, kao svoje: 
blaženstvo, I zato ona može da djeluje na nas snaž- 


nije i jače, osvajajući um i srce, 

Ali zato, kad smo jednom ušli u taj hram kon- 
templacije, tada se osjećamo kao u sjeni svođova 
sredovječne gotske katedrale, koja sa svojim lini- 
jama upravljenim visinama, kao da nas vuče k sebi, 
uznosi u vis, apsorbira u svojoj neizmjemosti..,. 
Tako joj se svom dušom predajemo. 

Svojstvo je istine da nas osvaja, A misli naše 
svetice već na prvom dodiru zarobljuju naše srce, 
koje im se predaje i tada mirno i spokojno kao da 
se diže iz.ove niske zemlje, leti lagano, lagano u 
visine, put neba, k Bogu i gubi se tamo daleko, ne- 
kamo gdje ni mi sami ne znamo, a samo osjećamo 

da je dobro, da nam je ugodno tu biti... I najradije 
bismo tu šatore načinili te bili uvijek tu, na tom 
čistom zraku, u visinama, gdje se diše slobodno i 
duboko, a zrak miriši po aromi i balzamu, a oko 
. raskošno pase po širokim livadama cvijeća i ze- 
lenila... 

Atmosfera neba! To je tajna ove nauke, i samo 
onaj koji je jednom ušao u tu domenu pa sam osje- 
tio ono što oko nije inače vidjelo niti uho čulo, a 
što se ne da riječima izraziti, može da prosudi nje- 
zinu ljepotu koja nas neposredno čini boljima, 


* 


Tajna svih mistika leži u sugestivnoj neposrednosti 
kojom neodoljivo djeluju na čovjeka, tako da na pr- 
vom dodiru osvajaju i njegovo srce i njegovu dušu. 
Razlog te sugestivnosti leži baš u tome što nam mi- 
stici svoje istine daju onako kao što ih i sami hva- 
taju: neposredno i intuitivno, I baš ta neposrednost 
čini da čovjek kao da nema ni vremena rezonirati 
zahvaća brzo i lako istinu, koja mu je zorno i jasno 
prikazana, Zato i ne možemo našim filozofskim raz- 
laganjem dijeliti njihove intuicije niti našom anali- 
zcm koordinirati njihove tvrdnje. To je stil potpuno 
Svoj. 

Ali to ne znači da njezinu nauku, neobično ori- 
ginalnim načinom izraženu, ne bismo mogli su- 
marno izraziti i eventualno je uporediti s naukom 
kojeg drugog auktora ili crkvenog oca. Dapače baš 
je u tom pravcu bilo dosta pokušaja i to s velikim 
uspjehom. I prva uporedba koja se u više navrata 
činila u nauci sv. Katarine sijenske bila je ona sa 
dubokom teologijom sv. Tome Akwinca, kojega je 
ona morala svakako poznavati preko svojih učitelja, 
dominikanaca, U tom pogledu više puta je nagla- 

šena doktrinalna suglasnost između najvećega ka- 
toličkog teologa i najveće katoličke mistikinje; su- 
glasnost koja se očituje u više navrata kao: u dok- 
trinalnoj podlozi duhovnosti, u shvaćanju Boga kao 
vrhovnog gospodara, u potrebi spoznajnog rasvijet- 
ljenja za volju; kao i u shvaćanju pojedinačnih kre- 
posti i darova Duha Svetoga, 

Predaleko bismo pošli kad bismo htjeli u potan- 
kostima pocrtati tu suglasnost, pa ćemo se za da- 
nas ograničiti samo na onome što je bitno, mislimo 
naime na temeljnu nauku jednoga i drugoga sveca. 
Uistinu, bez ikakvog prisilnog natezanja moramo od- 
mah naglasiti da postoji jedna karakteristična 
nauka, koja je ugaoni kamen i za teološki sistem sv. 
Tome kao i za zgradu duhovnosti njegove sestre, 
a to je nauka o spoznaji Boga kao vrhovnom Pogla- 
varu svega, prvom uzroku, najvećem biću i naj- 
uzvišenijem dobru. Kad nam sv, Toma svojim oštro- 
umnim razlaganjem dokazuje da moramo težiti za Bo- 
$om kao za svojim konačnim ciljem, pa prema tome 
da je ideja Boga centralna ideja cijeloga moralnoga 
kao i intelektualnoga života — to on pokazuje zato, 
jer je Bog prvo, vrhovno biće, od koga zavisi sve, 
a bez koga ništa nema, Na isti način, kad nas nje- 
Sova sestra potiče svojim zanosnim stilom da se 
potpuno predamo Bogu — to je opet zato »što je on 
onaj koji jest, a mi smo oni koji nismo«, 

Da samo s par letimičkih pogleda zavirimo u mi- 
sao Anđeoskog Učitelja, Njegovo djelo nam se pret- 
stavlja kao golema i glomazna piramida, natrpana 
doduše preteškim gromadama kamena, široka i te- 
ška u svojim temeljima, ali zato vitka i oštra na 
svom vrhu; delikatna i jednostavna u svojim visi- 
nama. Ko je po prvi put otvorio njegovo monumen- 
talno djelo mogao je dobiti dojam da se nalazi u 

sistemu neobično kompliciranom i teškom, koji sa 
svojim mnogobrojnim kvestijama, distinkcijama i 
člancima ne mogu u čovjeku pobuditi dojam jedne 
zaokružene sinteze, i, 

A ipak će čovjek, koji se je familijarizirao s tom 
naukom, sasma lako u svakom pojedinom dijelu te 
velebne simfonije osjetiti onaj. leit-motiv, kojim je 
isprepletena i protkana cijela pjesma, pa će morati 
zaključiti da je auktoru neprestano u svim momen- 
tima lebdila pred pameti jedna temeljna želja: da nas 
povede prvome uzroku i prvome dobru, Teologija je 
nauka o Bogu i samo o Bogu. Drugo nema vrijed- 
nosti za nas nego samo utoliko, ukoliko nas vodi 
k Bogu i ukoliko se u tome odrazuje veličina Boga. 
Zapravo Bog je jedini koji postoji po sebi, a sve je 
drugo po .njemu. Cijeli svijet, u svim svojim, pa i 
najdivnijim dijelovima, nije drugo nego samo odraz 
Boga, tračak njegove svjetlosti i njegove neograni- 
čene savršenosti. Ako stvor postoji, to nema od 
sebe, već mu je sve od Boga, Od sebe je samo ništa. 

“Zato i stvarati znači učiniti nešto od ničega, 

Ne samo, već i konačna svrha je u Bogu. Kao što 
je stvar od Boga, i kao što sva njegova veličina je 
u tomu što je od Boga, tako je sva slava njegova u 
tome što teži za Bogom. U težnji za Bogom, kao za 
našim konačnim ciljem, stoji sva naša veličina. 

No moramo i tu naglasiti: i to je od Boga. A što 
imaš da nisi primio? Nije od Boga samo početak, Jer 
kako bi se moglo zamisliti da ono što je najsavršenije, 


konac djela, da to ne bude od Boga? Tomistička | 


nauka je u tome dosljedna. Sve imamo od milosti. 
Niti je bojazan da ćemo povrijediti našu slobodu 
time što ćemo je podvrgnuti Bogu. Ako je slobodni 
čin nešto, tada se to svakako mora svesti na Boga 
od koga nam dolazi svako dobro. Jer On je gospo- 

dar i izvor svega, Na Njega se mora konačno sve 
svesti. 

I baš radi tog svog gospodstva, On je prisutan 
posvuda, svestrano prožimajući sve stvari, Bog je 
dakle nad svim; 'On je prvi. 

Ovom istom naukom je prožeta cijela duhovnost 
i.sv, Katarine. Temeljna njezina misao, koja se bez- 
broj puta opetuje u raznim formama kroz njezina 
djela jest ona istina, koju joj je Bog objavio: »Ja 
sam onaj koji jesam; a tisiona koja 
nije«. 

Kad bismo ovu duboku istinu, slobodno izraženu i 
u jednoj mističkoj ekstazi, pokušali mjeriti svojim 
omeđenim idejama, moglo bi nam se dogoditi da je 
i ne shvatimo, kao što mnogi skolastici nisu shvatili 
smjele izjave velikog njemačkog mistika Eckarta, 
koji je isto ovako rado izražavao ono što je najbit- 
nije u našoj svetoj vjeri. Nama, koji smo navikli da 
odmjereno izrazujemo svoje ideje terminima ustalje- 
nim tradicionalnom filozofijom — moglo bi se činiti 
da ovdje naša svetica pretjeruje i uništava naše biće 
i utaplja ga u Bogu. 

Ali shvatimo onu koja izvanrednom  intuicijom 
prodire u jednu temeljnu istinu, tako uronjuje u nju 
da joj se čini kao da je sva njom opojena. Katarina, 
kao malo ko drugi, vidi veličinu Boga, vrhovno g0- 
spodsvo Boga, pa poznaje da On sam ima pravo op- 
stojanja, da je On jedini koji po sebi opstoji, a sve 
drugo da je u Njemu i po Njemu. Zato i veli: »Duša, 
videći da svo biće koje posjeduje nije njezino, pri- 


daje ga Bogu«. 


Kada upoznasmo — ali jasno i bistro — da je 
sve od Boga, da po sebi i nismo ništa, da je sve 
od Boga — tada smo skloni kazati da radije nismo 


nego jesmo, Da, postojimo i mi, ali samo po Bogu, 

u koliko smo odraz njegove svemogućnosti. Kada 
tako gledamo sebe u Bogu, mi vidimo da smo po 
sebi jednostavno mišta. Zato radije kažemo da ni- 
smo nego da jesmo. 

Sv. Katarina neprestano opominje da upozna- 
mo sebe, jer spoznaja sebe jest temelj cijele naše 
duhovnosti: »Otvori oko svoga uma i upoznaj mene 
i sebe«. 

Od davnine se smatralo, čak i u pogonstvu da je 
prava mudrost poznati sebe. »Upoznaj sebe« — bila 
je iprva zapovijed isvih mudraca, Ali ta spoznaja 
sebe nije mudrost, već postaje zabluda kada dovodi 
do oholosti i nadutosti. Oholost Renesanse kojom 
se hvasta da je »otkrila čovjeka« i upozorila na 
»njegovu veličinu« pa ga postavila »knaljem cijele 
prirode« — samo je napuhala čovječanstvo, 4 time 
mudrost ljudska nije pokročila ništa naprijed, 

Naprotiv, spoznaja sebe. u nauci naše svetice do- 
vodi nas do duboke poniznosti, jer vidimo da smo 
po sebi ništa i da od sebe ne možemo ništa ni oče- 
kivati. Kad bismo sebe odijelili od Boga i tako se 
odjelito promatrali, tađa bismo dobili ono što je isklju- 

“ čivo od nas, a taj bi se rezultat zvao: ništa, Ako smo 


stvoreni, a to znači da smo od ničega učinjeni, 


tada sve što imamo jest od Boga a od nas nemamo 
ništa, ' 

Još manje može koristiti čovjeku spoznaja sebe 
ako se zaustavlja na svojoj mizeriji pa vidi samo 
svoju slabost i bijedu. Takva spoznaja može da ga 
dovede da očaja i smetenosti, 

Zato upozorava svetica: »Duša mora upotpuniti 
spoznaju sebe sa spoznajom moje dobrote«. Nikada 
ne smijemo odijeliti spoznaju jednu od druge. »Upo- 


znati sebe, a u toj me upoznati meRe« — veli Bog 
svetici — »dovodi te do smetenosti«, Zato se mi ne 

smijemo zaustaviti previše na spoznaji sebe, To bi 
nas dovelo do očaja. U ostalom, to bi bila nepot- 
puna spoznaja, tek početak, a nikada nije dobro 
zaustaviti se na početku. Naprotiv, jedino u Bogu 
možemo naći beskonačni razlog samoga sebe, pa 
ćemo tako jedino u Bogu doći do svestrane spoznaje 
sebe, 

I ovdje nam se nameće misao koja se tako če- 
sto opetuje u nauci sv, Tome, da naime razlog, 
onaj najbitniji i najdublji razlog svakog stvora mo- 
žemo naći samo u Bogu, A naša spoznaja bilo kojes 
predmeta dolazi do najjače akutnosti kad je gleda- 
mo u Bogu — rekao ibi čovjek — očima Boga, sa 
stanovišta Boga, 

Kad bi čovjek ostao na samom sebi, ne bi ni- 
kada našao dovoljan razlog pojava, koje bi mu 
uvijek ostale otvoreni problemi, Ali, čim se podi- 
gne na ovo brdo Božje dobrote, tad mu se otvori 


horizont prostran i jasan, obasjan svjetlošću onoga 


sunca, koji rasvjetljuje svakoga došljaka ove zemlje. 

Ističu historici da je gore spomenuto djelo sv. 
Katarine _ imalo kao podnaslov: »Traktat o 
Božjem milosrđu«, Uistinu, upozorava nas 
sv, Toma, milosrđe je atribut koji je Bogu najviše 
svojstven, Po našem načinu shvaćanja, moramo ka- 
zati, da je milosrđe ono što je najbitnije u Bogu. 
Ujedno fo je najdivniji atribut Boga. 

I s pravom, Smilovati se znači: ganuti se na bi- 
jedu nekoga, No što smo mi nego bijeda? Zapravo 
smo ispod bijede: ništa. Čak, vele sveci, ispod ni- 
šta, jer nas terete grijesi, koje ne može učiniti ono 
što nije, A ako uistinu nešto jesmo, kao što zaista 
jesmo, tada to moramo zahvaliti jedino Božjem milo- 
srđu, koji, iz neizmjerne svoje dobrote, ima smilo- 
vanja prama nama, »Smilovat ću se svijetu i svetoj 

Crkvi, jer, već sam ti rekao, moje vlastito svojstvo 
jest milosrđe«, Tako je jednom prigodom kazao Bog 
ovoj svetici. A ona je, ušavši ovdje u najdublji po- 
nor Božanstva, nadnaravnom  prodornošću jasno 
shvatila ovu istinu, zanijela se za nju i pjevala joj 
pjesme kroz cijeli svoj život. Kako je upadna slič- 
nost ove temeljne nauke sredovječne svetice s pr- 
votnim principima svetice naših dana, koja ovako 
počinje svoju knjigu »Povijest jedne duše«: »Milo- 
srđe ću Božje uvijek pjevati«, 

Nije poniznost u tome da prikrijemo i zatajimo 
sposobnosti, koje nam je udijelilo milosrđe (Božje. 
»To ne bi bila prava poniznost, jer bi gubila ka- 
rakter prave kreposti«. Naprotiv, poniznost je u 
tome da pridamo Bogu sve ono što imamo, da sebi 
ništa ne zadržimo kao da bi to bilo naše, da pri- 
znamo Božje pravo i u našim sposobnostima, da ko- 
načno gledamo odraz Božje dobrote u našim dobrim 
djelima. To znači pjevati Božje milosrđe. To znači 
dati Bogu slavu. To znači konačno prodrijeti u du- 
binu neiscrpivog Božanstva, koje daje zadnji razlog 
svega, baš zato, što se mora sve svesti na njega. 

Ako smo na početku naglasili da se u mistici 
sv, Katarine osjeća dah neba, to je zato što se mnje- 
zine misli neprestano vrte oko ideje Božanstva, pa 
su njezine misli prožete idejom Boga. Ona nas izdiže 


sa zemlje i ravnim korakom uvodi u carstvo Boga, 


gdje sve odiše s Bogom, gdje se udiše dah Boga, 
gdje vlada atmosfera Boga. Duša njezina kao da je 
uronjena u oceanu Božanstva, gdje se osjeća ugod- 
no i blaženo. Malo je tko okom svoje vjere tako 
snažno uronio u tajne Božanstva kao ova pučanka, 
koja ovim zanosnim riječima svršava svoj dijalog: 
»O vječno Trojstvo, žarište i ponore ljubavi, raz- 
deri odmah sada ovaj oblak mojega tijela. Spoznaja 

koju stekoh o Tebi, po istini Tvojoj, ispunila me je 
željom, da ostavim težinu ovoga svoga tijela i da da- 
dem život svoj za hvalu i slavu Imena Tvojega... 
Dobro nađ svakim dobrom, Dobro, koje napunjaš 
srećom, nenatkriljivo, neprocjenjeno Dobro! Ljepo- 
to nad svakom ljepotom; Mudrosti nad mudrosti! 
Hrano anđela, koji! se svim žarom ljubavi svoje da- 
ješ ljudima! Ti odjećo, koja pokrivaš svaku goloti- 
nju, spasi gladne svojom Blagosti!... Obuci me, 
odjeni me Tobom, vječna Istino, da ja prođem ovaj 
smrtni život u pravoj poslušnosti i u svijetlu svete 
vjere, čijim se je svijetlom nanovo opila moja duša!« 

Mi se nalazimo na onome što je temelj cijele 
naše vjere, »To je život vječni da upoznadu Tebe i 
koga si poslao«, Upoznati Boga znači shvatiti nje- 
govu posvemašnju uzvišenost kojom se uzdiže nad' 


sve stvorove, kojom dominira nad svim što postoji. 


Tada, kada dođemo do ove spoznaje, kao da i 
ne volimo govoriti niti znati o zemlji. Mislimo i o 
njoj ali samo sa. gledišta Boga. 

O-sv. Dominiku se veli da je govorio ili s Bo- 
gom ili o Bogu. Ovu su baštinu oca primili i zagr- 
lili svi pravi njegovi sinovi, ' 


H. Bošković. 

Na izvorima 


Fra G, Savonarola: , Smiluj mi se, 
= Bože..." 
Učit ću bezbožnike putovima Tvojim, 
i grešnici će se hk Tebi obratiti 


Nemoj mi, Gospodine, upisati u drzovitost, ako že- 
lim da poučim bezbožnike putovima Tvojim. Jer ja kao 
bezbožnik, ozloglašen i u uzama, ne želim učiti bez- 
božnike, nego kad mi povratiš radost spasenja Tvoga; 
kad me okrijepiš duhom spremnim; kad me pustiš 
slobodna,") tada ću učiti bezbožnike putovima Tvo- 
jim. A to Ti nije teško, jer iz kamena možeš uskrisiti 
sinove Abrahamove, niti Ti moji grijesi mogu smetati, 
ako Ti hoćeš da to učiniš. Već naprotiv: gdje se je 

“umnožio grijeh, većma obiluje milost.“) 

Pavao, uvijek još silno mrzeći i željan ubijati uče- 
nike Gospodinove, primi dopust, da ako nađe mu- 
škarce i žene koji Te slijede i koji Tvoju vjeru ispo- 
vijedaju, da ih svezane dovede u Jerusalem. Išao je 
dakle bijesan kao grabežljivi vuk da razdire Tvoje 
ovce, pokrade i poubija, Ali dok je bio na putu, za- 
grijan za proganjanje i na grešnom činu, dok Te je 
progonio, dok je htio da poubija Tvoje, i dok još u 
sebi nije imao nikakve priprave za milost i nikakve 
spoznaje grijeha, i dok Ti se svim silama opirao, dok 
Te je psovao i prezirao: glas blagosti Tvoje silazi na 
nj govoreći: Saule, zašto me progoniš? I od ovoga 
glasa bio je u isti čas srušen na zemlju i podignut: 


%) Govori o slobodi od grijeha i nesavršenosti, a ne 0 
slobodi iz tamnice i uza, jer je znao u čijim je rukama, a i 
već je bio prorekao svoje mučenje. (P. Jemme) 

%) Rim. 5, 20, 

srušen tijelom, podignut duhom; probudio si onoga 
koji je spavao, i ulio si svoje svjetlo u oči koje su 
bile snom oteščale; razlio si neizrecivo Svoje milosrđe, 
Mrtvac uskrse, otvori oči, ugleda Te i usklikne: Go- 
spodine, što hoćeš da činim? I poslao si vuka k ja- 
njetu; poslao si ga k Ananiji, Bio je kršten, i isti čas 
napunjen Duhom Svetim, posta izabrani sud, da po- 
nese Tvoje ime pred kraljeve, narode i sinove Israelo- 
ve, I ušavši odmah u Sinagoge nepokolebljivo je o 
Tebi propovijedao, tvrdeći da si Ti Krist. Raspravljao 
je, sve većma je jačao i pobijao je Židove. Eto, Go- 
spodine, u čas si ga od progonitelja učinio propovjed- 


nikom, i to takvim, i tako velikim da je više od ostalih 
Apostola radio, ' 
' Divne li Tvoje kreposti! Tko će Ti zabraniti da od. 


bezbožnika učiniš pravednika, od progonitelja pro- 
povjednika? Tko će Ti se suprotstaviti? Tko će Ti 


reći da zašto tako činiš? Sve što si htio učinio si na ' 


nebu i na zemlji, u moru i u svim bezdanima. Nemoj 
mi dakle upisati u drzovitost ako želim, ne svojom, 
nego Tvjom kreposti da učim bezbožnike putovima 
Tvojim, jer znam da ništa ne mogu prikazati što bi 


.se većma svidjelo očima Tvoje blagosti, a ovo je naj- 


veća žrtva od svih koja je također i meni naj- 
korisnija."") Ako me dakle promijeniš u drugog čo- 
vjeka, učit ću bezbožnike putovima Tvojim, Ne putove 
Platona ni Aristotela, niti zamršenosti silogizama; ne 
filozofske istine, ne govorničke isprazne riječi, ne 
svjetovne stvari; ne putove ispraznosti, ne putove 
koji vode u smrt, nego Tvoje putove i Tvoje zapovijedi 
koje vode u život. I neću ih samo poučiti u jednom 


%) Savonarola je imao visoki pojam doktrinalnog Aposto- 
lata, smatrao ga je za liturgiju, i kao dominikanac živo je 
osjećao ljepotu i žrtvu koja je združena sa širenjem istime. 


(lsti). : 

putu, nego u mnogim putovima, jer su mnoge Tvoje 
zapovijedi, ali ipak svi ovi putovi svršavaju u jednom 
putu, jer se svi združuju u jednoj ljubavi koja tako 
* združuje duhove vjernika da postaju jedno srce i 
jedna duša. Ili, različiti putovi su različita zvanja. 
Drugim putovima idu klerici, drugim pustinjaci, dru- 
gim prosjački Redovi; drugim oženjeni, drugim udovci, 
djevci i djevice; drugim knezovi, drugim učitelji, 
drugim trgovci. Konačno, različiti staleži ljudi idu 
različitim putovima do nebeske domovine.) Dakle, 
učit ću bezbožnike putovima Tvojim, svakoga pojedi- 
noga prema prilikama i sposobnostima njegovim: i 
«grešnici će se k Tebi obrattii, jer ću im propovijedati 
ne samoga sebe, nego Isusa Krista raspetoga, pak će 
se obratiti ne k mojim pohvalama, nego k Tebi napu- 
štajući svoje putove, da došavši na Tvoje idu po njima 
ik Tebi prispiju, 
Izbavi me od krvi prolivene, Bože, Bože, spasitelju 
moj, i jezik će moj kliktati pravednosti Tvojoj 


Utapljam se u mnogoj prolivenoj krvi i iz njene 
dubine vapijem k Tebi, Gospodine, Gospodine, usliši 


glas moj, i ne kasni, Gospodine, jer sam blizu smrti, | 


Krv prolivena to su moji grijesi. Jer kao što je u 
krvi život puti, u grijehu je život grešnika. Ako se 
pusti krv, životinja umire; ako se po ispovijedi izbaci 
grijeh, umre grešnik i postaje pravednik. Ja sam dakle 
ne samo umočen u krv, već uronjen u krvna djela; 
vrtlozi krvi me potežu u pakao; pomozi mi, Gospodine 
da ne propadnem! Izbavi me od krvi prolivene, Bože, 


koji svim upravljaš i sve pokrećeš, jer me jedino Ti 


možeš izbaviti u čijim je rukama svaki dah života. 


%) On nije htio đa Firencu pretvori u Samostan, nego da 
se svi staleži povrate ka Kristu, Kralju Florentinaca, (Isti), 

Izbavi me od krvi prolivene, Bože, začetniče moga 
spasenja: Bože, u komu je samomu moje spasenje. 
Izbavi me, Gospodine, kako si izbavio Noja od 
voda potopa. Izbavi me, kako si izbavio Lota od po- 
žara Sodome, Izbavi me, kako si izbavio sinove 
Israelove od dubine Crvenoga Mora, Izbavi me, kako 
si izbavio Jonu iz utrobe morske nemani. Izbavi me, 
kako si izbavio tri dječaka iz peći gorućega ognja, Iz- 
bavi me, kako si Petra iz pogibelji mora. Izbavi me, 
kako si izbavio Pavla iz dubine morskih voda. Izbavi 
me, kako si izbavio neizbrojne grešnike iz ruku smrti 
i od paklenih vrata.“) I tada će moj jezik kliktati 
pravednosti Tvojoj to jest moj će Te jezik slaviti radi 
Tvoje pravde koju ću u sebi osjetiti po Tvojoj milosti. 
Jer je Tvoja pravda, kao što kaže Apostol, po vjeri 


u Isusa Krista u svima i nad svim onima koji vjeruju 


u njega.") 

I jezik će moj kliktati slaveći ovu Tvoju pravdu, 
uznoseći Tvoju milost, veličajući Tvoju blagost, pri- 
znavajući moje grijehe, da u meni bude hvaljeno 
Tvoje milosrđe koje se je udostojalo pravednim učiniti 
tako velikog grešnika, i da svi ljudi upoznadu da spa- 
savaš one koji se uzdaju u Tebe, i da ih oslobađaš 
iz tjeskoba, Gospodine Bože naš! 


Otvori, Gospodine, usne moje, i usta će moja 
navješćivati hvalu Tvoju 


Velika je stvar kad Te hvale ljudi, jer izlazi iz 


Tvoga izvora iz koga grešnik ne pije. Jer pohvala iz 


ustiju grešnika nema ništa lijepa u sebi."') Izbavi me, 


. *%) Ovim riječima sv, Crkva preporuča u svojim molitva- 
ma duše umirućih, Tako i on, malo grije svoga mučenja, u 
tamnici preporuča svoju dušu, (Mons, L. Ferretti),. 

79) Rim, 3, 22, ' 
71) Crkv, 15, 9 

dakle, od krvi prolivene, Bože, Bože, spasenja moga, 
i jezik će moj kliktati pravednosti Tvojoj. I tada ćeš, 
Gospodine, otvoriti moje usne i usta će moja navješći- 
vati Tvoju hvalu. Jer Ti imaš Davidove ključeve, Ti 
zatvaraš i nitko ne otvara, otvaraš i nitko ne zatvara.") 
Tad ćeš dakle, Gospodine, otvoriti moje usne, kako si 
otvorio usne djece i dječice koja sisaju, iz čijih si 
usta načinio Sebi hvalu. Ovo su doista bili Proroci 
i Apostoli i ostali Tvoji Sveci koji su Te priprostim 
i čistim srcem i ustima hvalili"), a ne flozofi i govor- 
nici koji rekoše: Jezik ćemo svoj uzveličati, naša su 
usta naša: tko je gospodar nad nama?"“) Otvarali su 
oni usta svoja, a nijesi im ih Ti otvarao, i zato nijesi 
od njih primao hvalu. Djeca su Te, Gospodine, Tvoja 


hvalila ,a same su sebe prezirali. A filozofi naprotiv, 


dok su Te hvalili, uznosili su se; htjeli su veličati same 
sebe. Tvoja djeca koja još sisaju, hvalila su Tvoju 
slavu koju spoznaše nadnebeskom milosti, A filozofi, 
poznavajući Te samo preko prirodnih stvari, nijesu 
mogli da savršeno izraze Tvoje pohvale. Tvoji sveci 
su Te hvalili srce, ustima i dobrim djelima; filozofi 
samim riječima i hvastavom mudrosti. Djeca su Tvoja 
raznijela po cijelom svijetu Tvoje hvale, filozofi su 
propovijedali tek malom broju učenika, Tvoji su pri- 
jatelji Tvojim hvalama obratili bezbroj grešnika od 
grijeha na krepost i na pravu sreću, filozofi nijesu po- 
znavali ni prave kreposti ni prave sreće, Miljenici su 
Tvoji propovijedali neizrecivu Tvoju blagost koju si 
pokazao u Sinu ljubavi Svoje, a filozofi je podnipošto 


7%) Iz. 22, 22. 

783) Savonarola upoređuje Proroke, \Apostole i Svete s dje- 
com koja blistaju čistoćom, cvjetaju čednošću i darežljivo se 
predaju, On je uvijek duboko osjećao čar i zanos što se diže 
S bijele dječje duše. (P. Jemme), 

74) Ps, 11, 4, 

nijesu mogli da shvate. Ti si dakle iz usta malenih i 
dojenčadi načinio Sebi hvalu,'") jer Ti je uvijek bilo 
milo uzvisiti ponizne, a poniziti ohole, 

Pošto se dakle Ti uvijek opiraš oholima, daj mi 
pravu poniznost, da Te moja usta uzmognu savršeno 
hvaliti, Daj mi dječje srce, jer ako ne postanem kao 
dijete, neću moći da uđem u kraljevstvo nebesko. 
Učini me poput mališa i dojenčeta da uvijek visim 
o grudima Tvoje mudrosti, jer su bolje od vina grudi 
njezine,"“*) I mudrost je bolja od svih bogatstva, i sve 
što se god želi nemože se s njome usporediti. Ona je 
neizrecivo. blago ljudima, i tko se s njom služi postaje 
dionik Božjeg prijateljstva.") Ako me dakle učiniš 
djetetom, načinit ćeš u mojim ustima Svoju hvalu, jer 
ćeš tada otvoriti moje usne, i usta će moja kliktati pra- 
vednosti Tvojoj. I kliktat će savršeno, kao što savr- 
šeno kliktaju mališi E dojenčad. 


Jer da voliš žrtvu, bio bi je doista prinio, 
ali se žrtve paljenice Tebi ne mile 


I usta će moja, Gospodine, kliktati pravednosti 
Tvojoj. Jer znam da Ti je to veoma milo, pošto g0- 
voriš preko proroka: Žrtva hvale me štuje, i ona je put 
po kojemu ću pokazati čovjeku spasenje Božje. "8) Pri- 
nosit ću Ti dakle hvalu za sve moje grijehe kakovu 
Ti prinose mala djeca i oni koji sisaju. A zašto ću 
Ti radije prinositi hvalu nego žrtvu za moje grijehe? 
Jer da voliš žrtvu bio bi je doista prinio, ali se žrtve 
paljenice Tebi ne mile. Zar se možeš ublažiti janjećom 
i telećom krvi? Zar ćeš jesti teleće meso i piti janjeću 


75) Ps, 8, 2, 

76) Pjesma nad pjes, 1, 1, 
77) .Mudr, 7, 14. 

18) Ps, 49, 23. 

krv? Ili ćeš možda tražiti zlata, a posjeduješ nebo i 
zemlju? Zar hoćeš da Ti žrtvujem svoje tijelo? Ali 
Ti ne želiš smrti grešnika, nego radije želiš da se 
obrati i da živi. Ipak ću odmjereno kazniti svoje ti- 
jelo, da se Tyojom milosti podvrgne razumu i da mu 
služi; jer bi mi se ubrojilo u grijeh, kad bi i u ovom 
prevršio mjeru, Ta Tvoj Apostol govori: neka bude 
razborita vaša služba,“) a također si i Ti rekao po 
proroku: Milosrđe hoću, a ne žntvu,5) 

Dakle usta će moja navješćivati Tvoju hvalu, jer 
Te ovaj prinos časti, a nama otvara put k spasenju 
Tvojemu. Pripravno je moje srce, Bože pripravno je 
moje srce Tvojom milosti, da čini sve što Ti se mili. 
Našao sam da Ti je ovo najprijatnije, i ovo ću Ti 
jedino prinositi, ovo će biti uvijek u mome srcu, ovo 
će ozvanjati na mojim usnama; jer da si hotio tje- 
lesnu žrtvu, bio bi Ti je doista prinio, jer je moje 
srce pripravljeno Tvojom milosti da ispunja Tvoju 
volju, Ali se ovakove žrtve Tebi ne sviđaju. Tijelo si 
učinio radi duha, pak radi toga tražiš duhovne, a ne 
tjelesne stvari. Jer Ti sam govoriš na nekom mjestu: 
Daj mi, sine moj, svoje srce,*') Ova žrtva Ti se mili: 
da Ti prinesemo srce užareno od boli radi grijeha i 
od ljubavi prema nebeskim dobrima, i da više ne tra- 
žimo da nam ga povratiš. Takovom ćeš se žrtvom raz- 
veseliti, 


Žrtva je Bogu duh raskajan, srca skrušena i ponižena, 
Bože, ne ćeš prezreti 


Tebi je stalno mio duh raskajan, a ne raskajano 
tijelo. Jer tijelo je žalosno kad nema zemaljskih 


7%) Rim. 12, 1, 
50) Oz, 6, 6, 
81) Poslov, 23, 26 

stvari za kojima čezne, ili ako u sebi osjeća stvari 
na koje mrzi. A duh se žalosti radi grijeha koji je 
protiv Boga koga ljubi. Žalosti se što je uvrijedio 
svoga stvoritelja i otkupitelja, što je omalovažio nje- 
govu krv. Što je prezreo tako dobroga i slatkoga oca. 
Ovaj raskajan duh je dakle za Tebe žrtva najugodni- 
jega mirisa, a sastavljena je od najgorčih pomasti to 
jest od uspomena na grijehe. Jer kada se grijesi sa- 
kupljaju u žrvanj srca, i kada se ovlaže vodama suza, 
tada nastaje pomast i žrtva Tebi veoma ugodna, koju 
nećeš odbiti kad Ti se prikaže, jer srce skrušeno i 
poniženo, Bože, nećeš prezreti. Tko, dakle, slomi i 
skrši svoje kameno srce, sazidano tvrdim kamenjem 
grijeha, da odatle izluči pomast pokajanja, pak Ti 
uz obilje suza i ne očajavajući radi množine i težine 
svojih grijeha ponizno prinese ovakovu žrtvu, na ni- 
kakav način ne će biti prezren od Tebe, jer srca skru- 
šena i ponižena, Bože,, ne ćeš prezreti, 

Marija Magdalena, grešnica u gradu, pripravila je 
takovu pomast, i spremila ju je u posudu svoga srca; 
nije se bojala da uđe u kuću Farizeja; prostrla se 
do Tvojih nogu; nije se sramila da plače za vrijeme 
gozbe; nije govorila, jer je bila skršena od žalosti, 
ali je njezino srce udarilo u suze kojima je prala 
Tvoje noge, sušila ih svojim kosama, namazala po- 
masti i nije ih prestala ljubiti. Tko je takova što čuo? 
Tko je što slična vidio? I ova Ti je, dakle, njezina 
žrtva bila mila, i tako Ti je bila draga da si je pret- 
postavio Farizeju koji je izgledao da je pravedan; 
a i svojim si riječima dao razumjeti da se toliko razli- 
kuje opravdanje Marijino od opravdanja Farizeja 
koliko se razlikuje: pranje nogu suzama i vodom, 
poljubiti jednom glavu i neprestano ljubiti noge, po- 
mazati glavu uljem i mazati noge dragocjenom po- 
masti, Pa ne samo to, nego je mnogo većma Marija 

nadvisila Farizeja, jer Ti on nije pružio ni vode ni 
poljupca ni ulja, 

Velika je Tvoja krepost, Gospodine, velika je 
Tvoja moć koja se najvećma pokazuje milujući i 
praštajući; vidim, da srca skrušena i ponižena, Bože, 
ne ćeš prezreti. Zato nastojim da Ti prikažem takovo 
srce, a nije potrebno da Te o tomu riječima uvje- 
ravam, jer si Ti Bog koji proničeš srca i bubrege. 
Primi dakle i ovu moju žrtvu koju usavrši, ako je 
nesavršena, jer je Ti jedini možeš usavršiti da bude 
žrtva paljenica to jest sva raspaljena žarom Tvoje 
neizmjerne ljubavi, da Ti tako omili ili barem da je 
ne prezreš, Jer ako je ne prezreš znam da ću naći 


pomilovanje kod Tebe. A poslije toga nitko me od. 


Tvojih svetih, ni na nebu ni na zemlji, ne će prezreti. 


Blag budi, Gospodine, po dobroti Svojoj Sionu, da se 
opet sagrade zidovi jerusolimski, 


Jer je napisano: Sa svetim postupaš sveto, i sa 
čovjekom nevinim po nevinosti njegovoj. Sa odabra- 
nima milo, a sa opakima prema njihovoj iskvareno- 
sti“), žarko žudim da se svi ljudi spase i da dođu 
do spoznaje istine; ovo je njima potrebno, a meni bi 
bilo od koristi. Jer bi uskrsnuo njihovim molitvama, 
zaslugama i primjerima, i svaki bi dan bio potaknut 
na bolje. Molim Te dakle, premda sam grešnik: 
Blag budi, Gospodine, po dobroti Svojoj Sionu, da 
se opet sagrade zidovi jerusolimski, 

Sion je Tvoja Crkva, jer Sion znači zrcalo, a 
Tvoja Crkva po milosti Duha Svetoga odrazuje na 
sebi slavu Božju prema sposobnosti sadašnjega puto- 
vanja. Zato je govorio Apostol: A mi svi koji otkri- 
venim licem odrazujemo slavu Gospodnju, preobra- 


82) Pg, 17, 25-26. 

. žavamo se u istu sliku iz slave u slavu, jer to djeluje 


Duh Gospodnji"). 

Gospodine Bože, kako je malena danas Tvoja 
Crkva! Cijeli svijet dolazi na manje, jer je mnogo 
više nevjernika nego kršćana. A među kršćanima: 
$dje su oni koji ostavljaju zemaljske stvari i proma- 
traju slavu Gospodnju? Malo ćeš ih stalno naći, ako 
ih uporediš s onima koji zemaljski misle, kojima je 
bog trbuh i koji se hvale svojom sramotom), Blag 
budi, Gospodine, po dobroti Svojoj Sionu, da se uz- 
množi zaslugama i brojem. Pogledaj s neba i budi 
blag po svojem običaju, i pošalji na nas s neba oganj 
koji će uništiti sve naše grijehe, Blag budi, Gospo- 
dine, po dobroti Svojoj Sionu, a nemoj postupati s 
nama po grijesima našim, niti nam vraćaj po našim 
nepravdama, nego postupaj s nama po velikom Svo- 
jem milosrđu, 


Ti si, čepića: naš Otac, naš Otkupitelj, naš 
mir i veselje, Ti si naša nada i naše vječno spasenje, 
Svi čekaju od Tebe dobra; Ti im daješ, a oni pri- 
maju; otvaraš svoju ruku i sve se napunja dobrima; 
odvratiš li Svoje lice, sve su stvari u zbrci uzmeš li 
Svoj duh, postaju i Ti obnavljaš lice zemlji.“ Pa mo- 
lim, Gospodine, koja korist od osuđenja tolikih .tisu- 
ća ljudi? Svagdano se puni pakao, a Crkva ispraž- 
njuje. Ustani, zašto si usnuo Gospodine, ustani, i ne 
odbaci nas od kraja") Blag budi, Gospodine, po do- 








8) IL Kor, 3, 18. 

84) Savonarola pred samu smrt misli neizmjernom sježacnti 
na sv, Crkvu, čija je obnova bila ideal i duša njegova života; 
sad za nju upravlja Bogu ganutljivu molitvu, (Isti), 

%) Ps, 102, 10. 

8) Ps, 103, 271—30, 

87) Ps, 43, 24, 

broti Svojoj Sionu, da se opet sagrade zidovi jeru- 
solimski, A što je Jerusolim koji znači viđenje mira, 
ako ne sveti grad blaženika, koji je naša majka? Zi- 
dovi ovoga grada su pali, kad je pao Lucifer sa svo- 
jim anđelima, a, na njihovo mjesto dolaze pravedni 
ljudi, Blag, dakle, budi, Gospodine, Sionu, da se brzo 
ispuni broj odabranih, te da se sagrade i svrše zi- 
dovi jeruzolimski od stijena koje će Te uvijek sla- 
viti, i koje će opstojati kroz vječnost.*) 


Onda ćeš primati žrtve pravedne, prinose i palje- 
nice, tad ćeš stavljati na oltar Tvoj junad kao dar 
Zrtveni. 


Kad blag budeš, Gospodine, po dobroti Svojoj 
Sionu, tad ćeš primati žrtve pravedne; primat ćeš ih, 
kažem, jer ćeš ih sažižati ognjem Svoje ljubavi, jer 
si tako primio žrtvu Mojsije i Ilije. Tad primaš žrtve 
pravedne, kad duše, koje hoće da pravedno živu, na- 
punjaš svojom milosti. A što koristi kad Ti prino- 
simo žrtve, Gospodine, kad Ti prinosimo žrtve, Gospo- 
dine, a Ti ih ne primaš? Ah Gospodine, koliko Ti 
žrtava danas pninosimo koje se Tebi ne samo ne mi- 
le, nego ih prezireš! Prinosimo Ti žrtve, ali ne pra- 
vedne, nego iz ceremonije. Zato ih ne primaš, A gdje 
je sada slava Apostola? gdje jakost mučenička? gdje 
plod propovjednika? gdje sveta prostodušnost pu- 
stinjaka? gdje kreposti i djela prvih kršćana? Ti si 
tad primao njihove žrtve, kad si ih resio Svojom mi- 
losti i krepostima. Ako budeš blag po Svojoj dobroti 
Sionu, tad ćeš primati žrtve pravedne, jer će narod 
početi da dobro živi i da opslužuje Tvoje zapovijedi, 


8) Jerusolim je simbol raja, nebeskog grada, sagrađena od 
živih stijena to jest duša blaženika, (Isti). 

i da čini pravo, te će nad njim lebdjeti Tvoj blago- 


sfov. Tad će Ti biti prijatni prinosi svećenika i klerika, 
jer će napustiti zemaljske stvari i težit će za savr- 
šenijim životom, i na njihovim će glavama biti poma- 
zanje blagoslova Tvoga. Tad će Ti biti mile žrtve 
redovnika koji će se otresti mlohavosti i ostaviti 
mlakosti, i sa svake će strane izgarati ognjem Božje 
ljubavi. Tad će biskupi i propovjednici stavljati ju- 
nad na Tvoj oltar, savršeni u svakoj kreposti i puni 
Duha Svetoga, ne će dvojiti da dadu svoje duše za 
svoje ovce. Jer što je drugo Tvoj oltar ako ne Tvoj 
križ, o dobri Isuse, na kojem si bio prinesen? A 
junac pun putenosti što je drugo, ako ne naše tijelo? 
Tad ćeš, dakle, primati junad na Tvoj oltar, kad pri- 
nesu svoje tijelo na križ to jest u mukama i u smrti 
za Tvoje ime. Tad će Crkva procvjetati i proširiti 
svoje granice, tad će Tvoja slava odzvanjati od kraja 
do kraja zemlje i cijeli će svijet biti ispunjen radosti 
i veseljem. Tad će se veseliti sveti u slavi i radovat 
će se u prebivalištima svojim“) i čekat će nas u 
zemlji živih?). 

Neka se, molim Te Gospodine, odmah dogodi sa 
mnom ono što će tad biti, da mi se smiluješ po veli- 
koj Svojoj dobroti. Primi me kao žrtvu pravednu, 
kao prinos sveti, kao žrtvu paljenicu redovničkog 
života, kao žrtvu na Tvojem križu, po kojem neka 
zaslužim da priđem iz ove doline bijede u slavu koju 
si pripravio onima koji Te ljube. Amen. 


8%) Ps, 149, 5. 

%) Ovo ga je anđeosko viđenje tješilo u tamnici. Bog mu 
je stalno pokazao u posljednjim časovima života buduću obnov- 
ljenu mladost Zaručnice Jaganjca, i ova nada, ovo viđenje 
bilo je najveća utjeha novog Mučenika, (Isti). 

Ideje i pokreti 


O sola Beatitudo 


Kad stupiš u tihi samostan kartuzijanaca u Pleterju i uđeš 
ou život tih povučenih duša, koji se kriju od svijeta da što si- 
gurnije nađu Boga, onda osjetiš sav čar, svu veličinu i svu 
ljepotu samotnog, povučenog života. Ocijepljen od svijeta, 
zaštićen od vreve i buke naroda, dolaziš u blizinu Onoga koji 
se krije u tišini, a duša ti se ispunja blaženstvom koje se na- 
lazi samo u Bogu, ' 

Ko površno promatra stvari mogao bi misliti da je život 
ovih redovnika jednoličan i dosadan, te da ne pruža sreće i 
zadovoljstva, Ali treba malo bolje zaći u njihov život, uživiti 
se u njihov rad da se vidi kakvim je jubilom ispunjena duša 
onoga koji posvećuje sav svoj život tome da nađe Boga, Da ga 
nađe i ovdje na zemlji, da osjeti njegovu blizinu i da se nasiti 
njegovim blaženstvom, da dođe do predvorja raja, jer ko je 
Boga našao, našao je svoj raj, Spravom se zato Kartuzija ma- 
zivlje: predvorje raja, 

Nama se čini, da je život pustinjaka nesnosljiv i nemoguć, 
pa teško shvaćamo kako može čovjek imati toliko snage da se 
potpuno odrekne svijeta, posvema živi u samoći i s nikim ne 
opći niti s kim razgovara, Biti osuđen za cijeloga života u sa- 
motnoj ćeliji, za nas je nesnosljiva žrtva. 

Jest, to je strašno za samoću koja je pustoš ali ne za sa- 
moću koja je punina, Naše duše, koje teže za onim što je 
isprazno, razumljivo je da ostaju uvijek prazne, jer nemaju 
čime da se ispune, Zato i težimo grozničavo za srećom, tra- 
žimo čim da dušu ispunimo, a uvijek ostajemo gladni. Priku- 
pimo, doduše, tu i tamo po koji tračak dobra, koji samo za čas 
ispuni srećom našu dušu da ponovno u njoj ostavi pustoš. i 
prazninu, koju može ispuniti samo ono što je neizmjerno, samo 
Bog. Ali ako On uđe u srce, čovjek se osjeća potpuno sretan 
i blažen. Tako je prepun, da više ništa ne može primati, tako 
je ispunjen, da mu je sve ostalo odvratno i isprazno. Što 
bismo tražili više kad imamo Onoga koji u sebi sadrži sve? 

Minime solus cum solus, govorio je sv, Bernard, Najmanje 
sam sam kad sam sam, ' 

U tome je meizreciva veličina kontemplativnoga kantuzijan- 
skog reda. Kartuzijanac ima jedno jedino, ali zato veliko, na- 

stojanje da se ispuni s Bogom, On nema drugoga posla nego 
da neprestano opći s Bogom. Za cijeloga svoga života, danju 
i noću, on traži svoga Boga, neprestano traga za njim, zazivlje 
ga pokorom i molitvom. Cijeli njegov život nije drugo nego 
sustavno podizanje srca i usna k Bogu, da dođe do njega, da 
Opći s njim i da se što tjesnije s njim sjedini, Ponizuje se du- 
boko, mrtvi se i žrtvuje, uništava se i snizuje kako bi što jače 
sklonuo svoga Boga, da mu se smiluje, da dođe k njemu i 
dušu njegovu, da ispuni svojim mirom i blaženstvom. 

A onda što će mu svijet? Koju korist može imati od njega? 
Štoviše, svijet bi ga mogao samo spriječiti da ne dođe do 
svoga cilja, On zato živi sam, povučen; traži potpunu samoću; 
ne će da bilo za koga znade; ostavlja sve ono što nije Bog. 

Shvatljivo nam je, zašto kartuzijanac toliko uzveličuje svoju 
samotnu sobicu, gdje on provodi tako slatke časove. kušajući 
milinu Božje prisutnosti, Ne bi znao pravo: ili Bog se snizuje 
pa dolazi u njegovu ćeliju, ili se on diže pa se predaje zagr- 
ljaju Boga. Jedno. je sigurno da se tu zemlja dotiče neba, a 


čovjek da se nalazi u predvorju raja, Cella mihi coelum. 


To ne znači da kartuzijanac ne ostavlja višeput na dan 
svoje sobice! Ali to je zato da se bliže k Bogu približi. »Bog, 
makar osamljen, ipak radi vani i kao da u stvaranju izlazi iz“ 


.svoje nedokučive svjetlosti koju posjeduje; kartuzijanac, iako 


pustinjak, izlazi iz svoje ćelije da prisustvuje koru i zajed- 
ničkim vježbama. U neke dane to biva često. On će izaći čak 
iz samoga samostana i za nekoliko sati će poći na šetnju da 
osjeti milinu bratskog razgovora, Poslije toga on će u šutnji 
ponovno ući u tajanstvenu samoću.« A uvijek će biti s Bogom. 

Ko si može zamisliti snagu i veličinu duše koja je, u ne- 
prestanom dodiru s Bogom, uspjela da se ispuni Bogom, da mu 
postaje potpuno slična i da se tijesno, tijesno s njim siedini? 
Jakost i vedrina Krista se očituje na čelu toga čovjeka, a žar 
Božje ljubavi gori u njegovu srcu, koji grije i spaljuje svu 
okolinu, Nemojmo se zavaravati, samo duše prožete Bogom 
mogu da nas razvedre. Niti je potrebno da oni zađu u svijet, 
Bog već zna udesiti da molitve i žrtve tih velikodušnih duša 
dadu svoje plodove u našem apostolatu, ' 

. Lijepo se o tome izrazuje poznati Danoso Cortčs, On 
veli; »Držim da više koriste svijetu oni koji se mole, nego oni 
koji se bore, i svijet ide iz lošega u gore samo zato, što je više 
onih, koji se bore nego onih, koji se mole, Kad bismo mogli ući 
u tajnu Boga i provijesti, ostali bismo začuđeni pred čudesnim 

učincima molitve pa i u ljudskim stvarima. Da bi moglo dru- 
štvo doći do smirenja, potrebna je neka ravnoteža, poznata 
samo Bogu, između molitve i djela, akcije i kontemplacije. Ja 
držim i tako sam čvrsto o tome osvjedočen, da bi onaj isti 
čas, kad bi umukla molitva, bio ujedno zadnji čas svemiral« 

Ove sugestivne riječi mogu svakako uvjeriti kako pogrešno 
mislimo kad dajemo pretjeranu važnost našem djelovanju da u 
pozadinu pođe i sama molitva. 

Svakako, niko ne može procijeniti koliko dobra primamo 
od ovih svetih rasadnika molitve i žrtve. Kućice su to tihe i 
skromne, ali u kojima se nagomilava blago nebeskog kraljev- 
stva. Vjerujemo, da će se i kod nas naći požrtvovnih duša 
koji će shvatiti važnost toga života, pa mu se posvetiti za 
dobro Crkve i naroda, za napredak našeg apostolata i za 
život naše katoličke akcije. 

A ujedno i za sreću svoje duše, koja će prva osjetiti ne- 
iskazane časove mira, kojega nalazimo tako obilno u ovoj. kući 
Božjoj, pravom predvorju raja, Sreća je to koja nema slične, 
Ovako je opisuje jedan koji ju je okusio: »Posao kartuzijanaca 
nije drugi nego da, poput anđeoskih četa, danju i noću pjeva 
Božju slavu... Bog ga lišava svakog odnosa ovoga svijeta, 
da ga dovede u odnos neba... On je bez prestanka izdignut 
iznad sebe u kontemplaciji božanskih stvari; za njega nema 
noći; jer baš preko tame ovoga svijeta on obavlja djela djece 
svjetlosti... Njegovo samotovanje u brdinama Kartuzije nije 
prebivalište za ljude ovoga svijeta; treba se lišiti svega i.pot- 
puno se produhoviti da uzmognemo prebivati po tim svetim 
mjestima... Kad si već jednom ušao u ovaj rajski kraj, više 
nemoj što tražiti na zemlji. Možeš doći sa svih strana svijeta, 
pa i onih najsvetijih; ali čim si ušao u ovu Božju kuću, 
u ovo predvorje raja, treba da si svet, inače nećeš ni- 
kada postatil« Peregrinus, 

Književnost 


G, Goyon: A la congučte du monde paien. Illustrations d' 
Edgar Maxence, in 8, (velikoj) str. 156, Tours, Maison Mamć, — 
Akademik Goyan poznatom spremom, majstorskim perom, 
apostolskim žarom prikazuje u ovoj knjizi prodiranje kršćan- 
stva u poganski svijet od prve kršćanske zajednice do razno- 
likosti i množine modernih misijskih istituta i predjela. Dobra, 
i ako kratka, povijest misija. Ilustracije, moderne, čine knjigu 
privlačivijom, osobito omladinu. 


P. Ludwig Becker O. F, M; Kurze Chorallehre fiir Schule 
und Selbstunterricht, Vez. Mik —, 80. Verlag v. F, Pustet, Re- 
gensburg, Str. 148. — Ova i slijedeća knjiga izašla su u »Sam- 
mlung Kirchenmusik« što ju je uredio pok. Dr, K. Weinmann, 
direktor crkvene muzičke škole u Regensburgu. Ovakvu ili 
sličnu zbirku crkvene muzike moralo bi se i kod nas osnovati, 
da pokročimo još dalje u gajenju crkvene muzike. 

Knjiga je razdijeljena u tri dijel . U prvom govori o elemen- 
tarnoj nauci korala, u drugom o ritmu, a u trećem dijelu o 
onome što treba znati kod svečane sv. mise i večernje, pak 
završava s nekim uputama koje su nužne pri pjevanju kozala. 
Pisac si ne stavlja velike pretenzije, već ukratko, jasno i bez 
suvišnih pitanja iznosi ono što treba da znade onaj koji hoće 
da se uputi u koral. Djelo je već u drugom izdanju, pak to po- 
kazuje kako su potrebite ovakve kratke upute, Ovakve knjige 
znaju često više koristi đonijeti negoli ogromne knjižurine, 

Dom Gregori M, Sunyol, O, S. B.: Introduccić a la paleo- 
gralia musical gregoriana; Abadia de Montserrat. Str, 418, — 
Muzička paleografija iza djela dr, P, Wagnera »Neumenkunde« 
nije dobila boljeg pisca. Dom Sunyol je stručnjak na ovom polju. 
Tumači zametak neumatskog pisma i ne nalazi početak tog 
pisma u Bizantu ili ekfonetici, već se je latinska muz, paleogra- 
fija neovisno razvila. Jasno iznosi karakteristike neuma u po- 
jedinim krajevima zapada sa mnoga tabla i geogratskom kar- 
tom, Upravo smo mu zahvalni što je pri svrsi djela prikazao 
generalnu muzičku bibliografiju, koja zahvata rječnike, povi- 


jesti, stare, sredovječne i moderne autore, metode i dokumente 


o muzici. Djelo je posvetio svome učitelju Dom A. Mocquereau, 
začetniku nove ritmike u koralu, pak se osjeća u djelu upliv 
ujegovog učitelja kao uopće i cijele solemske škole, Nijedan 
muzikolog ne bi smio biti bez ovog stručnog djela, 

se mat +. 


P. Fidelis Bčser O, S, B.: Der rhythmische Vortrag des 
gregorianischen Chorals, Broš. RM —, 50. Druck und Verlag 
von L, Schwann in Diisseklorf, Str, 52, — Pisac je član beu- 


ronske opatije te u brošuri iznosi teoriju o ritmu kako se nalazi 


u tradiciji beuronske pjevačke škole, kojoj su temelje dali 


Sauter, Kienle i Johner, Osobito se najviše oslanja na Johnera 


koji svoju teoriju o ritmu nalazi u predgovoru vatikanske edi- 
cije, Knjižica raspravlja o dvijema vrstama ritma: o elemen- 
tarnom (analitičkom) i deklamatorskom  (sintetičkomj) ritmu. 
Elementarni ritam je najmanja grupa melodije, koja sadrži jed- 
nu naglašenu tonsku jedinicu, a o ovoj ovisi jedna ili dvije 
tonske jedinice, Naglasak koji dolazi nakon dvije ili jedne 
tonske jedinice, ne smije se upadno učiniti primjetljivim, kao 
što se ne zapaža jaka dob u modernom taktnom ritmu. Većina 
tih naglasaka je za osjećaj pjevača, a ne za uho slušača, De- 
klamatorski ritam sakuplja najmanje grupe u muzičke stavke 
i misli na što djeluju sporedni i glavni akcenti, pauze i mora 
vocis, Ovaj ritam ne dopušta nikakve nenadne skokove, već 
svoj izražaj da traži u dostojanstvu litungije; pak pisac završava: 
Ritam je duša pjevača, no duša ritma je pobožnost, Knjižicu 
preporučujemo svim onima koji hoće da se upute u ritmiku 
korala beuronske škole, a da ne ulaze u škole drugih ritmiskih 
pogleda, 

D, dr, phil O. Drinkwelder; Gesetz und Pratis in der 
Kirchenmusik. Vez, Mk, — 80, Str, 198. — Hoćeš li da znadeš, 
što naređuje Crkva gledom muzike u hramu Božjem, onda će 
ti to kazati ova lijepa i zgodna knjiga, Kazat će naredbe crkve- 


“ne, njihovu narav i smisao. Kazat će ti da crkveni muzički pro- 


pisi obvezuju u savjesti radi njihovog značenja u službi Božjoj i 
liturgiji isto kao što obvezuje zapovijed o danu Gospodnjem 
i postu. Osobito će ti otkriti i razjasniti smisao glasovitog Motu 
propria Pija X. koji je temelj cijele današnje crkvene muzike, 
Kod nas se još mnogo i na mnogim mjestima griješi protiv ovih 
crkvenih propisa, pak bi ovu knjigu morao imati i pročitati 
svaki onaj koji ima dužnost oko pjevanja i uopće muzike u 
crkvi, 

D. Grćgoire Me Sunyol O, S. B,: Mćthode Complćte de Chant 
Gregorien d'apres les principes de 1 ćcole de Solesmes. Pre- 
veo D. Maur Sablayrolles O, S, B. Izdanje VII, str, 209; Desclće, 
Socićtć S, Jean L'Evangeliste, Tournai, — Kao gornje djelo 
monaha iz opatije Montserrat-a u Katoloniji u Španjolskoj 
tako je 1 ovo pisano sa dubokim poznavanjem predmeta. Kad 

se radi o grgurskom pjevanju D. Sunyol nalazi se na. svojoj 
domeni. Ova metoda napisana je prama principima solemske 
(Solesmes) škole, što se opaža izvanjski po tački i epizemi koje 
se nalaze kod nota, a napose po tumačenju ritmike, U službe- 
noj vatikanskoj ediciji tih znakova nema, a niti je Crkva po- 
Primila službeno solemsku (D, Mocquereau-a) koralnu ritmiku, 
Iako svak pripoznava solemcima najvišu zaslugu za restauraciju 
tradicionalnog korala, to: ipak i najjači gregorianisti ne slažu 
se sa ritmikom solemaca, tako P, Wagner. Lhoumeau, Gastouć. 
D. Jeannin, D, David, a ni Johner i D, Pothier nijesu se za tu 
školu odredili, Ovo djelo D. Sunyola jasno i pregledno je pi- 
sano, pak će zgodno doći svakome, a osobito onima koji hoće 
da upoznadu karakteristiku solemske škole, 


Dr, Ludwig Eisenhofer: Grundriss der katholischen Liturgik, 
II izdanje, str, 327; Freiburg im Breisgau, Herder et Co. Ver- 


'lagsbuchhandlung. — U današnjem liturgijskom pokretu ova 


knjiga dolazi svakome kao naručena, Pisac, inače profesor na 
filozofsko-teološkoj višoj školi u Eichst&tt-u, prikazivajući razne 
litungijske forme i obrede pobuđuje ljubav prama Višemu i 
onome što sveti čini sadržavaju. Litungiju promatra sa strane 
historijske, estetske i religiozne, najprije obradivši generalni 
pak onda specijalni dio, Knjiga se izvanjštinom i suštinom sva- 
kome preporučuje, a osobito bogoslovima i katehetama. 

R. Dumesnil; Saint Bernard, homme d'action, str. 134. 
Derclće de Bronwer et Cie, Paris, — Sveti Bernard je poznat 
kao veliki svetac i mistik, jedan od velikih učitelja crkvenih, 
osobito kao doktor Marijin, Ali je manje poznata njegova 
vanjska djelatnost i aktivnost. A ta je bila velika te je on 
dominirao svojim vremenom ne samo svojom krepošću nego i 
dubinom svojih pogleda: mudrošću svojih odluka Književnik 
Dumesuil prikazuje nam ga u tom svijetlu, 

August Straub: Marienlegenden Deutscher _ Landschaiten 
ll. Teil Reinhold-Verlag, Wien-Leipzig. 1935. Cijena S 4.70. — 
Štovanje Marijino tako je duboko zašlo u razvoj i u bit kato- 
ličkih naroda, da je to ujedno jedna od njihovih najkulturnijih 
baština, Dosta nam se je sjetiti s koliko je pobožnošti i srdač- 
nosti naš narod pričao i prepričavao zgode iz Gospina života 
4 milosti koje je po njoj postigao. Bez sumnje će nas zato u 


= najplemenitijem smislu veseliti, ako po ovoj umjetnički opre- 


mljenoj knjižici uđemo u poznavanje davnih veza, koje su 
njemački narod vezivale s bl, Djevicom. 

Magistri Eckardi Opera Latina: De oratione Dominica; 
Opus tripartitum, Prologi, Felix Meiner, Leipzig. 1934,.—1935, 
Cijena M 1.80; 2,60, — Dugo se je očekivalo kritično izdanje 
Eckardovih latinskih djela. Jer; dok su njegova njemačka djela 
već davno prije bila poznata i više puta izdavana, opstojanje 
Eckardovih latinskih djela prvi je otkrio koncem prošlog vijeka 
dominikanac H, Denifle. Sad se je napokon, nastojanjem do- 
minikanskog historijskog instituta kod sv. Sabine u Rimu, a 
u izdanju Felixa Meinera u Leipzigu, pristupilo kritičnom i 
kompletnom izdanju svih latinskih djela ovog glasovitog sre- 
dnjevjekovnog mistika, Po ovim dvjema prvim svešćicima mo- 
žemo prosuditi kako će biti neobično pouzdano i savjesno ure- 
đeno izdanje. Tu imamo obilne uvode, navode izvora kodeksa, 
svih varianta te svih citacija i aluzija na upotrebljenu  lite- 
raturu bilo od samog Eckarda bilo od njegovih komentatora, 
Svima, koje ovakva solidna izdanja zanimaju ne možemo nego 


* toplo preporučiti da se što prije subskribiraju, jer onda imaju 


naročite pogodnosti, 


Dr, Vinzenz Riiiner; Die Natur und der Mensch in ihr, izašlo 
u zbirci »Die Philosophie, ihre Geschichte und ihre Syste- 
matik«, što ju izdaje dr, Th. Steinbiichel; Bonn, Peter Hanstein 
Verlag; str, 82. — Učeni pisac, docent na univerzitetu u Wiurz- 
burgu, najprije određuje granice prirodne znanosti i prirodne 
filozofije, i kaže da ova ide dalje i traži zadnji zašto. U prvom 
dijelu tumači ulogu supstancije, sile, mase, energije, kauzali- 
feta, prostora i vremena u anorganskoj prirodi, U drugom di- 
jelu bavi se pojavom života, dok u trećem dijelu bavi se sa 
cijelim čovjekom. Govoreći o podrijetlu čovjeka kaže o Dar- 
vinovoj prirodnoj filozofiji da je ona odraz liberalno-kapitali- 


stičkog svjetskog naziranja, Došavši na čovječji duh: veli da ' 


prirodni faktori ne mogu dati čovjeku ono što ga čovjekom 
čini; stoga taj mora da proizlazi iz Duha, od Boga. Djelo je 
napisano svestranim poznavanjem, solidnim principima i dubo- 
kim razlaganjem. Pohvalno bi bilo kad bi ga netko na hrvatski 
jezik preveo. ' V. K, 


G, F. Kiibart-F, Th. Bischof: Waliahrer- Handbuch Oster- 
reichs, Selbstverlag Wien 7, Kaiserstrasse 65, Cijena S 4.80, — 
Svi smo trajno svjedoci milosti, koje Svemogući slijedi napose 
na odabranim mjestima raznih svetišta i prošteništa, Veoma 
je dakle pohvalna misao u jednoj knjizi sakupiti sve podatke 
o svetištima i prošteništima u nekoj zemlji, kao što je u ovoj 

knjizi učinjeno s Austrijom, Tu vidimo kako nekoja od tih 
prošteništa sežu u prve vjekove kršćanstva, Zgodno je što su 
opisi postanka i razvitka popunjeni statističkim podacima o 
današnjem broju hodočašća hodočasnika, SV, pričesti te svega 
ostaloga što nam pomaže da dobijemo potpunu sliku o tim 
prošteništima. Šteta da ova lijepo opremljena knjiga nije po- 
praćena i odnosnim ilustracijama, Ovom prilikom izričemo želju 
da i mi dobijemo u jednoj knjizi dokumentirani, ali usto prak- 
tični i moderni priručnik o našim hrvatskim svetištima, što će 
sigurno mnogo pripomoći podizanju i produbljivanju vjerskog 
života kod nas. S. L 
Dermiere Retraite du R, P, Ravignan, Pierre Teqin, Paris. 
Cijena Fr. 10.— Sadržaj ovog kurza duhovnih vježba po svo- 
jim pojedinim radovima ne kaže nam ništa osobito, Davne su 
te istine o svrsi čovjeka, o njegovim zadnjim stvarima, i o na- 
šem najboljem uzoru, Kristu, Ali je zato o. Ravignan te davne 
istine znao prodahnuti tolikom aktuelnošću i neodoljivom pri- 
vlačivošću, da ovo djelo možemo ubrojiti u one knjige, za ko- 
jima će trajno prezati duše željne solidne duhovne hrane. 


Leo Gommenginger: Maria, Kčnigin der Herzen. Velag 
Ferd. Scčningh, Paderborn. 1933. Knjižica, koja ide za tim da . 
u-srcima što više razgori ljubav prema njihovoj nebeskoj Majci 
i Kraljici. Ona ujedno hoće da ljude pouči kako je slatko po- 
dložiti se jarmu ove blage vladarice. 


M, Licari; Frandeurs Mariales ćtudićes dans |" Ave Maria, 
Marietti, Torino, 1934, Cijena Fr, 20, — Ova tumačenja i apli- 
kacije Anđeoskog pozdrava sastavio je neki nepoznati auktor, 
a M, Licari tek izdao. Ostajemo čisto iznenađeni koliko se 
visokih misli može da izvede iz »Zdravo Marije«, Nepoznati je 
pisac usto znao da te visoke misli odjene u veoma jasni i 
svima pristupačni oblik, Napose će propovjednici tu naći 
obilno materijala koje će im dobro doći pri pouci vjernika i 
pri promicanju slave bl. Djevice, 


E, Duplessy: Le pain des Grandes. Pierre Teqiu. Paris. 
1935, Cijena Fr, 12, — Kao dopuna pred 25 godina izdanom 
»Le pain des Petits« izdano je sada ovo djelo: »Le pain des 
Grandes«. U obliku pučko-naučnih vjerskih uputa pisac nam 
iznosi sve što kršćanin ima da vjeruje, A što daje naročito 
obilježje ovoj knjizi jest to da je pouka popraćena mnogim do- 
kazima i primjerima i davnim i suvremenim, 

H. Riondel, S, J,: Pax vobis. P. Lethielleux, Paris, 1934, 
Cijena Fr, 12, — Za mirom čeznemo svi. Za mirom i unutar- 
njim i vanjskim i individualnim i socijalnim. Pisac hoće čitate- 
lja uvjeriti, kako se svaki mir temelji na mirnoj čovjekovoj 
svijesti. Upućuje nas ujedno na sredstvo da do toga dođemo, 
= Gdjekad će to doista ići s naporom, no uvijek s uspjehom. 


J. Dekourt: Deux Saints Anglais, John Fischer (1459—1535) 


— Thomas More (1478—1435), Bonne Presse, Pariš..1935, Cije- 
na Fe, 3. — Kao što su ova dva junaka Crkve i papinstva bila 
složna do mučeničke smrti za svoja uvjerenja, tako je lijepo 
ovako skupno promotriti malo potanje njihov život. U knjižici 
ima mnogo ilustracija, koje tako zgodno popunjuju tekst. 
Fammy  Wibner-Pedit: Emerenzia. Verlag Anton Pustet 
Salzburg. 1934, Cijena S 7.50. — Jednu tako burnu i mučnu 


epohu iznosi nam poznata spisateljica u ovom romanu. Vri- 


jeme je to tridesetgodišnjice rata sa Svim njegovim vjerskim 
socijalnim i kulturnim previranjima. No svu jezu i trkoću raz- 
nih doživljaja znala je Wibner-Pedit da prodahne mnogim 
duboko “osjećajnim i visoko ljudskim odrazima, koji njezinom 
pričanju davaju tako snažni dojam duhovnoga. S. L 

Joret, O, P., Recueillments, Desclće de, Brouwer, Paris, 
Frces 15. — U modi je da se čovjek sabere. Ali svi ne znadu 
da se saberu, da sakupe sve svoje moći i da se povuku u nu- 
trinju svoje duše, gdje se nalazi tišina i samoća, u kojoj se 
Bog pojavljuje, Sabrati se znači koncentrirati se u Bogu. Jer 
je dogma vjere da sv, Trojstvo prebiva u nama. Kako da na- 
đemo tog slatkog gosta, kako da se s njim razgovaramo, uči 
nas ovo djelo. 


Acta pont. Academiae Romanae S. Thomae Ag. et Reli- 
gionis Catholicae, Taurini, Marietti L, 10, — I. kod nas je poz- 


nat rad ove uvažene akademije na pronicanju kršćanske filo- | 


zofije. Ovaj svezak, kojim se najavljuje nova serija znanstve- 
nih publikacija sadrži par studija. o tomizmu. Masnovo raspra- 
vlja o historijskom značenju sv. Tome; Grobmann o povijesti 
distinkcije biti i opstojnosti; Lagrange o formalnom objektu itd. 
Knjiga ima naročito značenje za one koji se bave filozofijom. 


——————————————— 


S dopustom Starješina. — Tiskara Braće Kralj, 
Zagreb, Ulica Pavle Radića 9. 





BE. EZ ai 











Kibari-Bischoi: Wailiahrer-Handbuch Gsterreichs. Selbst- - 


verlag, Wien /, maisersirasse 09, Cijena 5 450, — Sretna je 


bila misao ovako u jednoj knjizi pokupili sve što se odnosi na 


svetišta i prošteništa jedne zemije. Jer doisia na tim oda- 


branim mjesuma kao da na osobiti način teće rijeka Božjih mi- 


losti, Zato je i potrebiilo ljudi poticati na hodočašća iamo, 
kako bi sto veći broj ljudi imao udjela na nepresušhom izvoru 


< Božjeg miiosrda, Dao Bog da i mi rirvalu što prije dobijemo 


priručnik u kojem će i naša hodočasnička mjesta biti opisana i 


sa dogmaiskog, i sa historijskog, i sangeogralijskog, i sa sao- 
braćajnog gledišta. 


J.“Sakob: Der Geist des Eszichers, Dademoke SVelape 


S Ee E 
- E Bh hicidnac Rotlenburg a, NM, 1933, Cijena broš. M 3,50; vez, 


M. 4.50, — Zgodan način, kojim se ovdje irakliraju odgojna 
pitanja osvojit će čitatelja već u prvi mah. Međutim ni pisac 
sam ne će da nam ovim djelom dade nekakav priručnik peda- 


“ gogije, On hoće da radije mladim ljudima govori neposredno 


i neusiljeno, upravo štono riječi: od srca srcu. Ali će zato i 
svi, koji hoće da i odgojnu vještinu vide svedenu na jedan 


sistem, ovdje naći mnogo dragocjenih podataka, crpljenih na 


samom izvoru i temelju svake pedagogijske metode, - 


e Pp Gibert  Menge:- immerlichkeit — und Weliverachtung, 
Verlag Ferd, Seh&ningh, Paderborn 1934. — U nekoliko: pouka, 


— upućenih redovnicama, prikazao nam je autor život sv. Aloj- 


mae 


a 


- djela, kako bi napi 


- zija adio u vezi s raznim krepostima, Pisac je za sve 
d 


agovor€e ovnicama napose odabrao sv. Alojzija zato, što u 
< njemu vidi. iđko krasan primjer nasljedovanja u svim kre- 
Sta, a napose u ljubavi Božjoj i u preziranju svijeta, što 
uostalom i jest najčvršći temelj na kojem se izgrađuje duhov- 
ke “Bogu: posvećenih. o osoba, : 


a S B. Bordž Slenidan Synopsis Iheologiae Dogmaticae | 


ab-A, Tanquereg. editae, Ed, Desclće et Socii Tauriai. 1932. 
Cijena Belg. 0,65. — Na želju mnogih profesora i učenika koji 
se- služe ču m dogmaiskim priručnikom pok. A, Tanque- 
rey-a, izdao je . Bord ovaj mali pregled građe tog velikog 
7 “olakotio sud pri ispitivanju i bolje omo- 
gućio pamćenje. Svi će oni dakle biti piscu veoma zahvalni 
za uloženi trud u ovaj prilično nezahvalni posao. — 

“ Carlo Castagnoli: I! Pessimismo di Giacomo Leopardi. 
Stab Cooperativo Tipografico. Fermo 1934. Cijena L, 12. — 
Kad je riječ o pesimizmu i o njegovim pretstavnicima misao 
odmah ide prema Ceiroppenhaueru i prema Leopardiju. No 
dok je prvi više predstavnik nečeg borbenog, buntovnog i ru- 
šilačkog u tom svjelskom naziranju, dotle je Leopardi jedan 
više lično dobri patnik, čija je osobna odgovornost poznata 
jedino Svevišnjemu, ali koji je svakako u mnogim najimućnijim 
moentima (...o spontano znao upraviti svoje misli i molbe 
onamo, odxu 'a je ispravno očekivao utjehu, SL 













